چاکسازی دینی لە پای چی؟ – ماڵپەرى چاکسازى\nدەستپێک / پەڕە نەگۆڕەکان / چاکسازی دینی لە پای چی؟\nچاکسازی دینی لە پای چی؟\nته‌مموز 11, 2017\tپەڕە نەگۆڕەکان, چاکسازی, کۆمەڵگا 565 بینینەکان\nلە پێشتر ئیشاڕەتمان کرد بەوەی کە خۆشگوزەرانی دونیا بەندە بەدینداری دروست وڕاستەقینە وەك خودای گەورە وکاربەجێ دەفەرمووێ :\n( وعد الله الذین آمنوا منكم وعملوا الصالحات لیستخلفنهم في الٲرض كما ٲستخلف الذین من قبلكم ولیمكنن لهم دینهم الذي ٳرتضی لهم ولیبدلنهم من بعد خوفهم ٲمنا یعبدونني ولایشركون بي شیئا )\nوە ئایەتی زیاتر پێشتر باسکران کە مەرجی سەرفرازی دواڕۆژ وخۆشگوزەرانی دونیان.\nبەلام بەداخەوە ئەوەی تێبینی دەکرێت ئەوەیە کە لەگەڵ ئەوەی نزیکەی دوو ملیار کەس لەسەر گۆی زەوی بانگەشەی ئیسلام دەکەن ، کەچی ئەو خۆشگوزەرانیەی باسمان کرد بەدی ناکرێت مەگەر لە چەند شوێنێکی کەمی وەك عەرە بستانی سعودﻱ نەبێت .\nئەگەر لەهۆکارەکەی ووردبینەوە خۆی لەوە دەبینێتەوە کە ئەو دینداریەی ئیمڕۆ پەیڕەو دەکرێت وەك ئەو دینداریە نیە کە پێغەمبەر و هاوەڵانی لەسەری بوون کە مەرجی دینداریە لای خودا ، وەك لەقورئان دەفەرمووێت : ( فٳن آمنوا بمثل ما آمنتم به فقد اهتدوا وٳن تولوا فٳنما هم في شقاق ) .\nهەربۆیە ئەنجامی بڕواو کرداری چاك کەخۆشگوزەرانیە لەدونیای ئیمڕۆ پێچەوانەی خۆشگوزەرانی پێغەمبەر و هاوەڵەکانە ، چونکە دینداری خەڵکی ئیمڕۆ لەبڕواو کاری چاك جیایە لە دینداری پێغەمبەر و هاوەڵەکانی لە بڕواو کاری چاك .\nبەهۆی نەبوونی سەرفرازی وخۆش گوزەرانی لە گەڵ ئەوەی کەدینداریش دەکەین وامان لێ دەکات کە گومان لە چۆنیەتی دینداریەکەمان بکەین ، نەك گومان لە خوودی دینەکە .\nبۆیە پێویستە زۆر بەبوێری بڕیار بدەین کە دینداریەکەمان هەڵەیە نەك خوودی دین ، بۆیە زۆر پێویستە زوو بەزوو بە شێوازی دینداریەکەماندا بچینەوە و دەست بە چاکسازی بکەین لە هەموو ئەو بوارانەی کە بە هەڵە دینداریمان پێڕەو کردووە ڕاستی بکەینەوە تاوەکو ئەو خۆشگوزەرانیەمان دەستکەوێت کەخودا بڕیاری داوە بیبەخشێتە بڕوادارو چاکەکاران .\nدیارە دینیش وەك هەموو سێکتەرەکانی تری ژیان پێویستی بە چاکسازی هەیە مادام دینداری ئیمڕۆ هەمان ئەنجامی باشی دینداری پێشووی نەبێت .\nئەنجامەکانی دینداری پێمان دەڵێن کە دینداری بەهەڵە پێڕەو دەکرێت ، ئەمەش دەگەڕێتەوە بۆ دوو هۆکار .\n۱ـ گۆڕانی ڕوخساری دین لەگەڵ تێپەڕبوونی کات .\n۲ـ بەهەڵە تێگەیشتنی دەقەکان : بەهەڵە تێگەیشتنی دەقەکان لەسەرەتاوە تاوەکو ئێستا بەردەوام هەبووە گاریگەریەکی ئەوتۆی لەسەر گۆڕانی رووخسارو ناوەرۆکی دین نەبووە ، وەئەگەر هەبووبێتیش بەوئاستە نەبوە کە بگاتە ئاستی گۆڕینی ئەسڵ و ناوەرۆکی دین کە یەکتاپەرستی و سنوورەکانی حەڵاڵ و حەڕامە .\nنموونەی هەڵە تێگەیشتنی دەقەکان لەسەردەمی پێغەمبەر (صلى الله علیه وسلم) ، کەپێغەمبەر (صلى الله علیه وسلم) فەرموویە هاوەڵانی : ( نوێژی عەسر مەکەن لەبەنی قوڕەیزە نەبێت ) .\nدرەنگ گەیشتن تانوێژی عەسریان لەگەڵ مغریب کرد لە بەنی قوڕەیزە ، پێغەمبەر (صلى الله علیه وسلم) فەرمووی مەبەستم پەلەکردن بوو .\nوەلەسەردەمی عمر ڕەزای خوای لێبێت کەسانێك مەیخواردنەوەیان پێ حەڵاڵ بوو بەهۆی هەڵە تێگەیشتنیان بۆ ئایەتی : (ليس على الذين آمنوا وعملوا الصالحات جناح فيما طعموا إذا ما اتقوا وآمنوا وعملوا الصالحات ثم اتقوا وآمنوا ثم اتقوا وأحسنوا والله يحب المحسنين) . تاوەکو نوێنەری عومەر ڕەزای خوای لێبێت بۆیانی ڕۆنکردنەوە .\nئەوەی زۆر جێی مەترسی و کاریگەری لەسەر گۆرینی ڕوواڵەت وناوەرۆکی دین هەبێت هۆکاری یەکەمە کەبەدرێژایی مێژووی ئاینەکان ڕوویداوە وەك لە زنجیرەکانی داهاتوو باسیان دەکەین بەپشت وپەنای خوای گەورە و بەرز .\n🌼 ئامادەکردن: مامۆستا عبدالجلیل اسماعیل گەلاڵى\nپێشووتر چاکسازى لەدیندا :(بەشى دووەم)\nدواتر چاکسازى بۆچی؟\n53- باب في اللعن\n166- باب في الرجل يقول: فلان يقرئك السلام


ڕووکاری سایت بۆکس – SITEBOX THEME - به‌رهه‌م وۆردپرێس\nماڵپه‌ڕه‌ڕووکاره‌کانده‌نگ و باسڕووکاری سایت بۆکس – SITEBOX THEME\nنرخ 10,000 ع.د\nڕووکاری سایت بۆکس – SITEBOX THEME بڕ\n477 بینه‌ر 0 لێدوان\n... ،chrome, firefox\nڕووکاری سایت بۆکس\nئێمە له‌گه‌ڵتانین بۆ ڕووکارێکی هەواڵی تایبەت بە مۆدێلێک کە تایبەتمەندیەکی ناواز و تەواو وەڵامدەری هەیە و دیزاینی جیاوازی هەیە بۆ پیشاندانی نووسین و بابەتەکانت. ئەگەر پێشبینی ڕاسته‌وخۆی ڕووکاره‌که ببینی، دەبینیت دەتوانیت تاکە ستوونێکی ته‌واو به‌رین، دوو ستوونی و سێ ستوونی دروست بکەیت، کە تایبەتمەندیەکی زۆر باشە بۆ ڕووکاری هەواڵ‌دان.\nڕووکاری سایت بۆکس ڕووکارێکی گۆڤاری هەواڵ‌دان بۆ وۆردپرێس\nSiteBox بابەتی گۆڤاری وۆردپرێسە کە کۆمەڵێک تایبەتمەندی و ئەگەری تایبەتمەندکردن پێشکەش دەکات. دیزاینێکی خاوێن و مۆدێرنی هەیە کە ڕێگەت پێدەدات کە ناوەڕۆکێکی زۆر پیشان بدەی.\nپەڕەی ماڵەوە بەتەواوی دەستکراوە و ویجیتە بە پێی گشتی نۆ جۆری ویجیت. 12+ شێوازی ماڵپەڕ، 6 شێوازی سەرپەڕە و 2 شێوازی ژێرپەڕەی هەیە بۆ ئەوەی بتوانیت چنینێکی بێ هاوتا دروست بکەیت بۆ ئەوەی لەگەڵ ستایڵەکەت و پێویستیەکانت بگونجێت.\nدەتوانیت هەموو بەشەکانی ڕوکاره‌که بگۆڕیت بۆ نموونه ڕەنگ و کڕیار خوازکردنی ڕووکار بە دیزاینی دڵخواز. نمایشی بەکارهێنراوە لە پێشبینینی کوردی‌دا، و ئەگەر پێشبینینی ئینگلیزی دەبینیت، دەبینیت کە چەندین نمایشی جیاواز هەیە بۆ ئەم ڕووکاره و هەروەها دەتوانیت له پانێڵی رێکخستنەکانی ڕووکار یەکێکیان وەک په‌ڕه‌ی یەکەم بەکار بێنیت.\nدەتوانیت بە ئاسانی شوێنی توخمەکان بگۆڕیت بە ڕاکێشان و به‌ردان لە بەشی ویجیت یان لابردنی یەکێک لە لاته‌نیشته‌کان بڕه‌وه و توخمەکان سێ ستوونی بکه و هەموو تایبه‌تمه‌ندی ماڵپه‌ڕه‌که لە ڕووکاریsitebox دا هەیە ، تەنیا کەمێک داهێنان به‌کار بهێنه.\nتایبەتمەندیەکانی ڕووکاری هەواڵی SiteBox:\nبەتەواوی وەڵام دەرەوە و کاردانه‌وه‌ی هه‌یه\nبه‌کارهێنان وەک بەکارهێنه‌رانی تایبەت\nپانێلی ڕێکخستنی بەهێز\nچەند سەرپەڕەیەکی جوان و دڵخواز\nکڕیارخوازکردن لە ڕێگەی ویجیت\nچه‌ند په‌ڕه‌ی سه‌ره‌کی جیاواز\nسێئۆیی بێ هاوتا\nتوانای بەکارهێنانی هەموو فۆرماتەکانی پیشاندانی بابەتەکان\nتوانای پیشاندانی گرته‌ی پڕۆفیشناڵ بۆ هەر بابه‌تێک\nشێوازی جیاواز بۆ پیشاندانی بابه‌ته‌کان\nشێوازی جیاوازی په‌ڕه‌ی سه‌ره‌کی\nفۆرمی بەردەنگی نینجا\nتەواو کوردی و ڕاستچین کراو\nتوانای دروستکردنی سەکۆیەکی گفتوگۆ\nفۆنتە جوانەکانی کوردی به پێوه‌کراوی زمانۆک فۆنت\nپانێڵی ڕێکخستنه‌کان به زمانی کوردی\nپێوەکراوێکی پێشکەوتووی سێئۆ\nپشتیوانی له RTL\nنوێ کردنه‌وه‌ی ڕووکار به‌لاش\n6 مانگ پشتیوانی بێ به‌رامبه‌ر\nیەکەم کەس بە کە بۆچوون دەنوسی “ڕووکاری سایت بۆکس – SITEBOX THEME” هەڵوەشاندنەوەی وەڵام\nده‌نگ و باس، ڕووکاره‌کان


2019-11-28 (پێنجشەم) [ زانکۆی گەشەپێدانی مرۆیی ]\nسه‌نته‌ری گه‌شه‌پێدان بۆ توێژینه‌وه و ڕاهێنان بەهەماهەنگی بەڕێوبەرایەتی تەندروستی و سەلامەتی زانکۆ وۆرکشۆپی خراپی بەکارهێنانی کەرەستەی پلاستیک لەسەرژینگە و تەندروستی مرۆڤ، بۆ خوێندکارانی قۆناغی یەکەمی سەرجەم کۆلێژەکان ئەنجام دەدات.\nئه‌مرۆ ٢٨\_١١\_٢٠١٩ له هۆڵی سه‌نته‌ری گه‌شه‌پێدان بۆ توێژینه‌وه و ڕاهێنان له میانه‌ی چالاكییه‌كی ژینگه‌ییدا هۆشیاری پێویست درایه خوێندكاران بۆ پاراستنی ژینگه‌ی ده‌وروبه‌ریان به مه‌به‌ستی فه‌راهه‌م كردنی ژینگه‌یه‌كی ته‌ندوست بۆ خۆیان و نه‌وه‌كانی داهاتوویان.\nلە وۆرکشۆپەکەدا كه له‌لایه‌ن ئه‌ندازیار محمد حه‌سه‌ن، راهێنراوی نێودەوڵەتی و شارەزا لە بەڕێوەبردنی خاشاک به‌رێوه‌چوو، خوێندکاران رێنماییان پێدراو فێرکران کە چۆن بتوانن وەک تاک خزمەت بە ژینگە بکەن و دەوریان هەبێت لە هۆشیارکردنەوەى خەڵکانى دەوروبەریان بۆ پاک ڕاگرتنى ژینگە.\nهاوكات جه‌خت كرایه‌وه له بەکارنەهێنانى ئەو کەرەستانەى کە لە پلاستیک دروستکراون یاخود كه‌مكردنه‌وه‌ی به‌كارهێنانی مادده پلاستیكییه‌كان.\nهه‌روه‌ها هانی خوێندكاران درا كه ببنه هۆكارێك بۆ هاندانى هاوڕێ و هاوپۆلەکانیان کە کەرەستەو کەلوپەلى جێگرەوەى پلاستیک بەکاربهێنن به جۆرێك كه دۆستى ژینگەبێت.\nله كۆتایی چالاكییه‌كه‌شدا به‌رێز پرۆفیسۆر د. ئه‌نوه‌ر محه‌مه‌د فه‌ره‌ج، یاریدەدەری سەرۆكی زانكۆ بۆ كاروباری زانستی، وته‌یه‌كی پێشكه‌ش كردو جه‌ختی كرده‌وه له‌سه‌ر په‌ره‌پێدانی زیاتر به چالاكییه ژینگه‌ییه‌كان و هاندانی خوێندكاران بۆ خزمه‌تكردنی ژینگه‌كه‌یان. هه‌ر له‌و میانه‌یه‌شدا بروانامه‌ی به‌شداری به‌خشییه خوێندكاره به‌شداربووه‌كان.


بانطةوازيَك بؤ دانيشتوان\nهاوأيَياني كريَكار، سةرباز و جووتيارةكان\nشؤأشي كريَكاران و جووتياران لة ثترؤطراد بة تةواوةتي سةركةوت ثاش ئةوةي ثاشماوة تاك و تةراكاني دوا قؤزاقةكان كة كيرنسكي هةلَيخةلَةتاندبوون ثةرشوبلآوةيان كرد يا دةستطيركران. هةروا لة مؤسكؤشدا شؤأش سةركةوت. ثيَش ئةوةي ضةند شةمةندنةفةريَكي هيَزي سةربازي لة ثترؤكرادةوة بطةنة مؤسكؤ، هةنديَ لة شاطردكاني قوتابخانة سةربازييةكان و كؤرنيلؤفييةكان مةرجةكاني سولَحيان ئيمزاكرد و ضةككران و كؤميتةي فرياكةوتن لةكارخرا.\nلةبةرةي لاديَيةكانةوة، هةموو أؤذ و سةعاتيَك يةك لةدواي يةكي هةوالَةكان ثشتيواني زؤربةي سةربازي مةتةريَزةكان و جووتيارةكاني شارؤضكةكان بؤ حكومةتي نويَ دةكةن و بأيارةكاني لةبارةي ئاشتي و دةستبةجيَ تةسليمكردني زةمين بة جووتياران، بةدةستمان دةطةن. سةركةوتني شؤأشي كريَكاران و جووتياران زامنكراوة، ضونكة زؤربةي ثشتيوانيان ليَ كرد.\nئاشكراية مولَكدارةكاني زةمين و سةرمايةدارةكان و طةورة فةرمانبةران كة ثةيوةندييةكي توندوتؤلَيان لةطةل بؤرذواكاندا هةية، بة وشةيةك بلَيَم، هةموو دةولَةمةندةكان و ئةوانةي ثشتيوانيان ليَ دةكةن، دذايةتي شؤأشي نويَ دةكةن و بة داناني سنوور بؤ ضالاكي بانقةكان يا ثةكخستني كاري دةزطا جؤربةجؤرةكان هةأةشةمان ليَ دةكةن و بةهةموو شيَوةيةكي راستةوخؤ و ناأاستةخؤ ريَطريان ليَ دةكةن. هةموو كريَكاريَكي هوشيار زؤر بةضاكي درك بةوةي دةكرد كة ئيَمة بةبيَ ضةندوضؤن أووبةأووي ئةو جؤرة موقاوةمةتانة دةبينةوة؛ لةأابردوودا، رؤذنامة حزبييةكاني بؤلشةوي ضةندين جار ئاماذةيان بةوة كردووة.\nضينة زةحمةتكيَشةكان بؤ ضركةيةك ترسيان لةو بةرطريية نابيَتةوة، وهةرطيز لةبةردةم هةأةشةكاري لايةنطراني بؤرذوازي وهاوأيَكانيان نالةرزيَ. ئيَمة زؤربةي طةل، زؤربةي كارطةران و ضةوساوةكاني دنيانمان لةطةلداية؛ مةسةلةي يةكسانيمان لةطةلداية. سةركةوتني ئيَمة زامنكراوة؛ بةرطري سةرمايةداران وطةورة فةرمانبةران دةخةينة ذيَرثيَمان و هيض كةسيَك لة مولَكةكةي بيَبةش ناكةين، بةبيَ دةركردني ياسايةكي تايبةت لةلايةن دةولَةتةوة لةبارةي خؤمالَيكردني بانق وسةنديكاكان. ئيَمة ئيَستا خةريكي ئامادةكردني ئةم ياسايةين و هيض كريَكارو زةحمةتكيَشيَك تاقة يةك كؤبيك زةرةر ناكات، بةثيَضةوانةوة يارمةتي دةدريَت؛ جطة لة ذميَرياري و ضاوديَري وةردةكان و وةرطرتني باجة ئاشكراكان كة ثيَشتر وةرطيراوة، حكومةت هيض ئيجرائيَكي تر وةرناطريَ.\nئيَمة بةناوي ئةم داخوازيية أةوايانةوة، زؤربةي طةل لةدةوري حكومةتي كاتي كريَكاران و جووتياران كؤبووةوة.\nهاوأيَياني كارطةر لةبيرتان بيَ، ئيَستا ئيَوة بةخؤتان ئةم دةولَةتة بةأيَوةوةدةبةن و هيض كةسيَكيش نية يارمةتيدان بدا ئةطةر بةخؤتان يةكنةطرن و هةموو كاروبارةكاني دةولَةت بةدةستي خؤتانةوة بةريَوةوة نةبةن. لة ئيَستا بةدواوةوة، شووراكانتان ئةنجومةني دةسةلآتي دةولَةتة و هةموو دةسةلآتيَكيشي هةية، ئةنجومةنيَك كة بأياردان و جيَبةجيَكردنياني بةدةستةوةية.\nلةدةورووبةري شووراكانتان كؤببنةوةو تةكمةي بكةن؛ بةخؤتان بأؤن بؤ كاركردن لةنيَو جةماوةر و ضاوةأواني هيض كةسيَك نةكةن. شؤأشطيَأترين دةسةلآت دابمةزريَنن، بةبيَ بةزةييانة هةموو هةولَة بيَ ثةرسةكاني سةرخؤشةكان و شاطردةكاني قوتابخانة سةربازيية دذ بة شؤأش و كؤرنيلوفيينةكان و هاوضةشنيان ثانبكةنةوة؛ ضاوديَرييةكي توند بةسةر بةرهةمهيَناني خؤراك و ذميَريارييةكاني بكةن؛ ئةوةي خراثةكاري لة دذي طةل دةكا، دةستبةجيَ دةستطيري بكةن و بؤ دادطاي شؤأشطيَأي طةل بينيَرن؛ ض بةهؤي كاري تيَكدةرانة(لةناوبردن، كؤسثدانان يا تةقاندنةوة)ي بةرهةمهيَنان و شاردنةوةي يةدةكي دانةويَلة وخؤراك و دواخستن لة طةياندنيان و تيَكداني كاركردني شةمةندنةفةر، ثؤست وبروسكةو تةلةفؤن. بةطشتي لةدذي هةر بةرطري نواندنيَك يا هةر بةرطري كردنيَك لة دذي ئاشتي وةك طةورةترين مةسةلة؛ بةدةستةوةنةداني زةمين بة جووتياران يا لةدذي دابينكردني ضاوديَري كريَكاري لةسةر بةرهةمهيَنان و دابةشكردني خؤراك.\nهاوأيَياني كريَكار و سةرباز و جووتياران، ئةي زةحمةتكيَشان، هةموو دةسةلآت بؤ خؤتان وةربطرن وبيدةن بةدةستي شووراكانتانةوة؛ وةك ضؤن ضاوتان دةثاريَزن، ئاوا شةونخوني بكةن لةسةر زةمين، دانةويلة، كارطةكان، تةقةمةني و خؤراك_ لةوةوةٍرا هةموو ئةوانة دةبن بة مولَكي خؤتان، دةبن بة مولَكي هةموو طةل. بةأيَكةوتن لةطةل زؤربةي جووتياران و بةثشتيوانيانةوة، بةو أيَطايانة دةأؤين كة ئةزمووني كريَكاران و جووتياران بةكردةوة ثيشانيداو هةنطاو بة هةنطاو، بة عةزيمةت و سووربوونةوة دةأؤين بةرةو سةرخستني سؤسياليزم. ئةو سؤسياليزمة كة لةلايةن كريَكارة ثيَشأةوةكاني شارستانيترين وةلآتانةوة جيَطير دةكريَ و ئاشتي ثايةدار بةطةلان دةدا و لةطشت جؤرة ضةوسانةوةو سةرمايةطوزاري رزطاريان دةكا.\nثترؤطراد سةرؤكي شووراي نويَنةراني طةل\nلة ثراظدا، ذمارة ضوار، بلآوكراوةي ئيَواران شةشي نؤظةمبةر 1917


جولای 1, 2019 جولای 1, 2019 4\nڕۆژی سێشه‌ممه ١٧ی مانگی ڕه‌شه‌مه، به بۆنه‌ی “ڕۆژی جیهانیی ژن”، ڕێوڕه‌سمێكی شكۆدار له مه‌قه‌ڕری ناوه‌ندیی كۆمه‌ڵه له زه‌رگوێز به ئاماده‌بوونی ڕێكخراوه‌كان و هه‌ڵسووڕاوانی مافی ژن، حیزب و ڕوته سیاسییه‌كان و هه‌روه‌ها كۆمه‌ڵێك له خه‌ڵكی شاری سلێمانی و ئاواییه‌كانی ده‌رووبه‌ر به‌ڕێوه‌چوو.\nسه‌ره‌تا ڕیزی به‌نامه‌كان له لایه‌ن به‌ڕێوه‌به‌رانی ڕێوڕه‌سمه‌كه هاوڕێیان “ڕۆژین ئه‌مینی” و “فۆئاد زه‌مانی” خوێندرایه‌وه. پاشان سروودی ئه‌نترناسیۆناڵ سروودی هاوپشتی جیهانیی چینی كرێكار، له لایه‌ن كۆڕی سروودی “بانگه‌واز”وه پێشكه‌ش كرا. دواجار یه‌ك ده‌قه بێده‌نگی بۆ ڕێزگرتن له یادی گیانبه‌ختكردووانی ڕێگه‌ی ئازادیی و سۆسیالیسم ڕاگیرا. بێده‌نگییه‌كه به خوێندنه‌وه‌ی پارچه شێعرێك شكێندرا. پاشان هاوڕێ “سروه ناسری” ئه‌ندامی كومیته‌ی ناوه‌ندی كۆمه‌ڵه و حیزبی كۆمۆنیستی ئێران به بۆنه‌ی ئه‌م ڕۆژه‌وه وتارێكی پێشكه‌ش كرد. هاوڕێ “سروه” وێڕای ئاماژه به خه‌باتی ژنان له ئێران، كوردستان و به تایبه‌ت ناوچه‌كه، جه‌ختی له‌سه‌ر ده‌ستكه‌وته‌كانی خه‌باتی ژنان له به‌شه جۆراوجۆره‌كانی كوردستان به تایبه‌ت له سوورییه كرد. له‌درێژه‌ی ڕێوڕه‌سمه‌كه‌دا كۆڕی سروودی “بانگه‌واز” سروودی “هه‌ست شۆڕشه، ڕاپه‌ڕینه”یان پێشكه‌ش كرد. پاشان هاوڕێ “ئایدا غوڵام وه‌یسی” په‌یامی ناوه‌ندی ڕێكخستنی چالاكییه‌كانی ژنانی كۆمه‌ڵه‌ی به بۆنه‌ی ڕۆژی جیهانیی خوێنده‌وه. دواجار هاوڕێ هۆنه‌رمه‌ند “نجمه مۆحه‌ممه‌د” یه‌كێك له به‌رهه‌مه‌كانی به‌بۆنه‌ی ٨ی مارس پێشكه‌ش ئاماده‌بووان كرد. دواتر ناوی ئه‌و ڕێكخراو و حیزب و ڕه‌وته سیاسیانه خوێندرایه‌وه. له درێژه‌دا، هۆنه‌رمه‌ند “شیلان عۆسمان” چه‌ند به‌رهه‌مێكی خۆی پێشكه‌ش كرد. به‌شی كۆتایی ڕێوڕه‌سمه‌كه له نێو شایی و خۆشیی به‌شداربووان و پێشمه‌رگه‌كانی كۆمه‌ڵه و ئه‌ندامانی حیزب كۆتایی پێهات.\nنوینه‌رانی حیزب و ڕێكخراوه سیاسی و مه‌ده‌نییه‌كان!\nسڵاوێكی گه‌رمتتان پێشكه‌ش.\nڕۆژی جێهانی ژن له‌ئێوه‌ی به‌ڕێز و له‌هه‌موو ژنانی كوردستان و ئێران و جێهان پیروز بێت.\nبا هه‌ر له‌و موناسبه‌ته‌دا ڕێز بگرێن له یاد و بیره‌وه‌ری به‌هه‌زاران ژن و پێاوی تێكوشه‌ر كه له‌پێناوی گه‌یشتن به یه‌كسانی و بونیادنانی دونیایه‌كی پڕ له‌ئازادی و به‌خته‌وه‌ری ، گیانیان به‌خت كرد. با یادی هه‌موو ئه‌و ژنانه‌یش بكه‌ینه‌وه كه له‌ژیر زه‌ختی داب و نه‌ریتی دواكه‌وتو له ناو بنه‌ماڵه و له كۆمه‌ڵگادا هیوابڕاو بوون و به‌داخه‌وه نه‌یانتوانی خۆراگری بكه‌ن و گیانی خۆیان كرده قوربانی. هه‌روه‌ها یادی هه‌موو ئه‌و ژنانه بكه‌ینه‌وه كه كه‌وتنه به‌ر رقی نه‌فره‌ت لێكراوی ناموس په‌ره‌ستی و له مافی ژیان بێبه‌ش كران.\nئیمه باس له هه‌ڵاواردن و نایه‌كسانێك ده‌كه‌ین كه ئه‌گه‌رچی ئه‌مرۆ نیزامی سه‌رمایه‌داری ده‌ی پارێزێ و سه‌ر له نوێ به‌رهه‌می دێنێه‌ته‌وه، به‌ڵام ڕێشه‌ی هه‌زاران ساڵه‌ی له مێژووی كۆمه‌ڵگای به‌شه‌رییدایه. لێكۆلینه‌وه له‌و مێژوه پێویسته چونكه له هه‌مانكاتدا رێگای دوارۆژیشمان پێ نیشان ئه‌دات. ئه‌و لێكۆلینه‌وه‌یه بۆمان روون ده‌كاته‌وه كه خه‌باتی ژنان بۆ یه‌كسانی، خه‌باتێكی دژ به پیاوان نییه، به‌لكوو دژ به نیزامێكه كه قازانجی له پیاوسالاری دایه.ئه‌وه هه‌ر ئه‌و نیزامه‌یه كه پیاوانی كرێكار و زه‌حمه‌تكیشیش ده چه‌وسێنێته‌وه. خه‌باتی ئیمه بۆ یه‌كسانی له جیهه‌ت گۆرینی ئه‌و نیزامه دایه.\nژنان كاتێك بوون به ژێر ده‌سته و به‌ئێنسانی پله‌ی دوو، كه كۆمه‌لگای به‌شه‌ری به چین و توێژی جیاواز دابه‌ش بوو، كه كۆیله و كۆیله‌داری سه‌ریان هه‌ڵدا، كه به‌رهه‌می زیادتر له مه‌سره‌فی رۆژانه په‌یدا بوو ، كه ژنان ده‌وریان له‌به‌رهه‌مهێنانی پێداویستیه‌كانی ژیان به نیسبه‌ت پێاوانه‌وه كه‌وته په‌راویزه‌وه. به‌م جۆره بوو كه به‌ره به‌ره ده‌سه‌ڵاتی پیاوان به سه‌ر ژنان دا سه‌پا.\nتا ئه‌و كاته‌ی كه بۆ ماوه‌ی هه‌زاران ساڵ، كشت وكاڵ و ئاژه‌لداری و پاسه‌وانی له ئاگر، ئه‌و 3 ئه‌ركه، له‌پاڵ دووگیانی و منداڵداریدا، هه‌مووی یه‌كسه‌ر له‌ئه‌ستۆی ژنان بوو، تا ئه‌و كاته‌ی كه ئیشی پێاوان ڕاوو و شكار و كۆكردنه‌وه‌ی خۆراك بوو، تا ئه‌و كاته‌ی كه هه‌ر چی په‌یدا ده‌بوو پێكه‌وه ده‌یان خوارد و به‌رهه‌مێكی زیادی نه‌بوو تا له سه‌ر یه‌ك كه‌ڵه‌كه بێت و كه‌س ساڵاریی به سه‌ره‌وه بكات، تا ئه‌و كاته‌ی ژنان بۆ دابین كردنی بژیوی ژیان چاو له ده‌ستی پیاوان نه‌بوون، هه‌ر به‌و پێیه ژنان ده‌وری بانتریان له ناو قه‌وم و قه‌بیله‌ی خۆیان هه‌بوو. كاتێك پێاوان به‌ده‌ستی به‌تاڵ و به هه‌ناسه ساردی له راوو شكار ده‌گه‌رانه‌وه، پێداویستیه‌كانی سه‌ره‌تایی ژیان له لایه‌ن ژنانه‌وه ئاماده كرابوو. به‌ڵام سه‌رئه‌نجام، به پێی گه‌شه كردنی ئامرازه‌كانی به‌رهه‌م هێنان و به پێی زه‌روره‌تی گه‌شه و به‌ره‌و پێش چونی كۆمه‌لگای به‌شه‌ری، دابه‌شكردنی كار و ئه‌رك له نیوان ژنان و پیاواندا گۆڕانكاری به‌سه‌ردا هات، و ئه‌و سه‌رده‌مه به ناچار گۆرا. پێاوان وازیان له راو و كۆكردنه‌وه‌ی خۆراك هێنا و بوون به شه‌ركه‌ر و پاسه‌وانی قه‌بیله، به‌م جۆره ئه‌و ئه‌ركه‌ی كه تا ئه‌و كات ژنان له به‌رهه‌مهێنانی بژیوی ژیان، له‌ئه‌ستۆیان بوو،ئه‌و جار زۆربه‌ی كاره‌كان پێاوان به‌ڕێوه‌یان ئه‌برد. ژنان به هۆی ئه‌وه كه به‌شێك له ژیانیان به‌دووگیانی و منالداری تێپه‌ر ده‌بوو، له چاو پێاوان له‌به‌رهه‌مهێنانی بژیۆی ڕۆژانه‌ی كۆمه‌ڵگاكه‌یان په‌راویز كه‌وتن و كۆمه‌لگا دابه‌ش بوو به چینی جیاواز.\nئێستا و دوای هه‌زاران ساڵ كه به‌سه‌ر ئه‌م ڕه‌وته‌دا تێپه‌ر بووه، هه‌م كۆمه‌لگای چینایه‌تی و هه‌م دور كه‌وتنه‌وه‌ی ژنان له كار و به‌رهه‌مێنان ، ئه‌وانه هۆكارن بۆ به‌رده‌وام مانه‌وه‌ی ئه‌و هه‌لاواردن و سته‌مه كه به سه شانی ژنانه‌وه قورسایی ده‌كات. میژوو پێمان ده‌ڵی ریشه‌ی سته‌م له سه‌ر ژن له نیزامی چیتایه‌تی دایه نه‌ك له زاتی پیاوان دا. هه‌ر بۆیه به گورینی ئه‌و نیزامه‌یه كه ژنیش به یه‌كجاری له سته‌م رزگار ده‌بێت. كه وایه مێژوو رێگای رزگاری له‌و سته‌مه مان پێ نیشان ئه‌دات.\nواته ڕێگای رزگاری یه‌كجاری ژنان له سته‌م و هه‌لاواردن، ئه‌وه‌یه كه ژنانیش وه‌كوو پێاوان، ده‌وری یه‌كسان له دابین كردنی بژیوی ژیانی بنه‌ماڵه دا ببینن و شان به شانی پیاوانی یه‌كسانی خواز له دیاریكردنی چاره‌نووسی سیاسی كۆمه‌ڵگادا نه‌قشیان هه‌بێت و سه‌رئه‌نجام كۆمه‌لگا له بن به‌ستی نیزامی چینایه‌تی رزگار بكه‌ن. نیزامێك به‌دی بێنن كه تێیدا ئینسان به ده‌ستی ئینسان نه‌چه‌وسێه‌ته‌وه. ئه‌ندامانی بنه‌ماڵه له چنگ پێویستی مادی به یه‌كتر ره‌ها بن و مه‌جال بۆ گه‌شه كردنی خۆشه‌ویستی و سۆزی واقعی، به دوور له ریاكاری، كه سه‌رچاوه‌كه‌ی له نیازی مادی ئه‌وان به یه‌كتر دایه بره‌خسێت. ئه‌ركی په‌روه‌رده‌كردنی مناڵ به پله‌ی یه‌كه‌م بكه‌وێته سه‌رشانی كۆمه‌ڵگا و ئه‌وه‌نده‌ش كه ده‌كه‌وێته سه‌ر شانی بنه‌ماڵه به‌یه‌كسان له‌نێوان ژن و پێاودا و به‌ڕێك كه‌وتنێكی دڵخواز وعادڵانه دابه‌ش بكرێت. به‌مجۆره‌یه كه ژن له‌گۆشه‌ی ماڵ و له داوی ماڵداری رزگاری ده‌بێت و عێزه‌ت و كه‌رامه‌تی خۆی له‌ناو كۆمه‌ڵگادا به‌ده‌ست دێنێته‌وه.\nبه‌م جۆره‌یه كه ئێستعداد و تواناییه‌كانی گه‌شه پێ ده‌دات و كه‌سایه‌تی واقعی خۆی به‌ده‌ست دێنێته‌وه. ئه‌وه ده‌رسێكه كه مێژووی سته‌مكیشی ژن پێمان ده‌دات. هه‌لبه‌ت دیاره خۆ تا ئه‌و كاته‌ش ژنان و پیاوانی یه‌كسانی خواز ده‌ست له سه‌ر ده‌ست دانانێن و بێكار دانانیشن. به‌رده‌وام خه‌بات ده‌كه‌ن بۆ به ده‌ست هێنانی هه‌ر به‌شێك له مافی به‌رحه‌ق و پێشێل كراویان، له چوارچیوه‌ی هه‌ر ئه‌و نیزامه‌ی ئیستاش دا.\nئه‌مرۆ رۆژێكی جیهانییه و خه‌باتی ژنانیش بۆ ئازادی و یه‌كسانی خه‌باتێكی جیهانییه. له‌و رۆژه‌وه كه له 8 ی مارسی 1875 ژنانی كارخانه رستن و چنین له نیویورك بۆ ده‌ربرینی ناره‌زایه‌تی به‌رانبه‌ر به بارو دۆخی سه‌ختی كار و ژیانیان رژانه سه‌ر شه‌قام و خۆپیشاندانی هێمنانه‌ی ئه‌وان له لایه‌ن پۆلیسی سه‌رمایه‌دارانه‌وه غه‌رقی خوێن كرا، تا ئه‌و كاته‌ی كه كه له سالی 1910 له كونگره‌ی ئه‌نترناسیونالی سوسیالیسته‌كان له سه‌ر پیشنیاری تێكۆشه‌ری كومونیست كلارازتكین 8 ی مارس وه‌كوو رۆژی جیهانی ژن راگه‌یاندرا، تا شورشی كرێكاری له روسیه و ده‌سكه‌وته‌كانی بۆ ژنان، تا هاتنه سه‌ركاری رژیمی ئیسلامی له ئیران و نه‌هامه‌تیه‌كانی بۆ ژنان، تا به ئه‌مرۆ خه‌بات بۆ یه‌كسانی چه‌نده‌ها هه‌وراز و نشێوی بریوه. ئه‌و خه‌باته هه‌ر به‌رده‌وام بۆه و سه‌نگه‌ر به سه‌نگه‌ر چوته پێشه‌وه و هه‌ر ده‌سكه‌وتێكی كردۆوه‌ته پرده‌بازی په‌رینه‌وه به‌ره‌و ده‌سكه‌وتێكی دیكه.\nخه‌باتی ژنانی كوردوستانیش به‌شیكه له‌و خه‌باته جیهانی یه. ئه‌زمۆنی خه‌بات و موقاوه‌مه‌تی ژنان له هه‌موو به‌شه‌كانی كوردستان پێمان ده‌ڵێت، كه ژنانی كوردستان سه‌ڕه‌ڕای هه‌موو بێ مافی و ئازارێك كه به‌سه‌ریاندا سه‌پاوه، به‌ڕانبه‌ر به پێاومه‌زنی، به‌ڕانبه‌ر به هه‌ڵاواردن و بێ مافی له بنه‌ماله و له كۆمه‌لگادا بێده‌نگ و ته‌سلیم نه‌بوون.\nله‌كوردستانی ئێران هه‌ر له سه‌ڕه‌تای هاتنه سه‌ركاری رژیمی ئێسلامییه‌وه خه‌بات و خۆڕاگری به‌ڕانبه‌ر به قانونه‌كانی ئه‌و رژیمه، هاوكات له گه‌ڵ خه‌باتی سه‌راسه‌ری ژنان له هه‌موو ئیران، به‌رده‌وام بووه. نه‌وه‌ی ئیمه خۆپیشاندانی ده‌یان هه‌زار كه‌سی، زیاتر له 3 ده‌یه له‌وه به‌ری ژنانی له دژی بریاره‌كانی خومه‌ینی بۆ داسه‌پاندی حیجابی زۆره مڵی له بیر نه‌چۆه‌ته‌وه. هه‌ر له‌و ڕۆژه‌وه كه ژنانی تێكوشه‌ر له‌شاره‌كانی كرماشان و سنه و سه‌قز و مه‌ریوان و بۆكان و مه‌هاباد و شوێنه‌كانی تر له‌ڕۆژانی كۆتایی ته‌مه‌نی رژیمی پاشایه‌تی و له‌مانگه‌كانی سه‌ڕه‌تای هاتنه سه‌ركاری رژیمی ئێسلامی، بۆ دیفاع له‌مافه‌كانی خۆیان ده‌هاتنه سه‌رشه‌قام و ڕێكخراوی تایبه‌تی خۆیان پێك ده‌هێنا تا به ئه‌مڕۆ ئه‌و ریژیمه نه‌یتوانیوه ئه‌و جۆره‌ی كه ده‌ی هه‌ویست ژنان له گۆشه‌ی مالدا یه‌خسیر كات. ژنان سه‌ره‌رای ده‌یان كه‌ند و كۆسپ كه ئه‌كه‌وته به‌ر پایان، ده‌رگای زانكۆ و خوێندنگاكان و كارگا و ئیداره‌كانیان به‌رورووی خۆیاندا كرده‌وه و له ماوه‌یه‌كی كورتدا كۆمه‌لگای پیاو سا‌لاریان سه‌رسامی ئێستعداد و تۆاناییه‌كانی خۆیان كرد. ژنانی ئیران شان به شانی هاوچاره‌نووسه‌كانیان له‌ناو پێاواندا، له‌شوێنی كار و ژیانو شوێنی خۆیندن و له‌هه‌موو بۆاره‌كانی ژیانی كۆمه‌ڵایه‌تیدا دژ به سته‌مكاری و چه‌وساندنه‌وه راوه‌ستاون.\nله‌ماوه‌ی 38 ساڵی ڕابردوودا ژنانی تێكوشه‌ری رۆژهه‌ڵاتی كوردستان،هه‌وێنی به‌رده‌وام بوونی بزوتنه‌وه‌ی شورشگێڕانه‌ی كوردستان بوون. به‌رهه‌می حزووری چالاكانه‌ی ژنان له‌هه‌موو مه‌یدانه‌كان به‌رده‌وام ئه‌م بزوتنه‌وه‌ی له هه‌موو بابه‌تێكه‌وه ده‌وڵه‌مه‌ند تر كردۆه. ئه‌وان هاوكات له‌گه‌ڵ دیفاع له مافی پێشێل كراوی خۆیان، شان به‌شانی پێاوان له‌خه‌باتی پێشمه‌رگانه‌دا، له‌زیندانه‌كانی كۆماری ئێسلامیدا، له‌هه‌موو ناڕه‌زایه‌تی ده‌ربڕێنێكدا حزوورییان هه‌بووه. دام و ده‌زگای پان و به‌رێنی بڵاوكردنه‌وه‌ی خۆڕافه و دواكه‌وتووی نه‌یتوانیوه ژنان ناچار بكات ته‌سلیمی جیگاوشوێنێكی ژێر ده‌سته بن كه ئه‌و رژیمه به‌زۆر و به حوكمی یاسا بۆی دیاری كردوون.\nئه‌مڕۆ ئێتر له‌كوردستان و له هه‌موو ئیران هیچ ڕێكخراوێكی ئێسلامی، به پێێ بیرو بۆچونی دژ به ژن كه له ناخی بیرو وباوه‌ریان دایه، ئه‌گه‌ر ته‌نانه‌ت موخالیفی رژیمیش بن ناتوانن پێگه‌ی جه‌ماوه‌ریان له‌ناو ژنانی ئه‌و ولاتدا هه‌بێت.\nله هه‌رێمی كوردستان،ئه‌گه‌ر چی له‌و هه‌رێمه به‌پێی بارودۆخێكی له‌بار كه ڕه‌خسا بوو، ئه‌و هه‌رێمه ده‌یتوانی ببێته ئه‌زمۆنێكی ڕێ نیشانده‌ر بۆ هه‌موو عێراق و ناوچه‌كه و پاشه‌كشه به نه‌زمی كۆنه‌په‌ڕه‌ستانه‌ی دژ به ژن و نیزامی ریشه‌داری پێاومه‌زنی بكات. به‌داخه‌وه فرسه‌ته‌كان به‌باشی كه‌ڵكیان لێ وه‌رنه‌گێراو و ئه‌وه‌ێكه به ده‌ست هاتووه گه‌ڵێك له‌چاو ئه‌و خه‌ون و ئاواته‌ی كه له‌دڵی ژنانی ئه‌و هه‌رێمه دایه، ئه‌و ئازادی و مافه‌ی كه به حه‌ق شایسته‌ی ئه‌وه‌ن كه لێی به‌هه‌ره‌مه‌ند ببن،كه‌متره. به‌ڵام سه‌ڕه‌ڕای ئه‌وانه‌ش ژنان به‌رانبه‌ر به بێ مافكردنیان بێ ده‌نگ نه‌بوون. هیوا به تێك شكاندنی به‌ربه‌سته‌كان به‌رزه‌و مه‌یدانی خه‌بات له‌م بۆاره‌دا چۆڵ نه‌بۆه. لێره له‌هه‌ریمی كوردستان شه‌رێكی دیار و نادیار، موقاوه‌مه‌تێكی پڕ له ڕه‌نج و فیداكاری، بۆ دابین بوونی مافی یه‌كسان له‌ئاڕادایه. ئاواتی ژیانێكی ئازاد و سه‌ربه‌ست و به‌خته‌وه‌ڕانه خوڵیای زۆربه‌ی هه‌ره زۆری ژنانی هه‌رێمی كوردستانه. لێره ئێتر ژن ئه‌و مه‌وجوده ژێرده‌سته‌و بێ ده‌سه‌ڵاته نێیه كه حكۆمه‌ت و نێزامی پێاومه‌زن و داب ونڕێتی پرتۆكاوی ناو كۆمه‌ڵگا به‌ئاسانی به‌سه‌ریدا تێ په‌رێ و له‌به‌ڕانبه‌ریدا ته‌سلیم بێت.\nڕاده‌ی چاوه‌ڕۆانی ژنان بۆ ژیان و بۆ مافه‌كانیان له‌چاو دوو ده‌یه‌ی ڕابردوو به‌شیوه‌یه‌كی به‌رچاو به‌رز بۆته‌وه.\nده‌وری ژنان له كوردستانی باكوریش بۆ دیفاع له مافی خۆیان و له ڕێزه‌كانی بزوتنه‌وه‌یه‌كی موقاوه‌مه‌تی به‌ڕێنی كۆمه‌ڵایه‌تی، كه له‌دژی ده‌وڵه‌تی ئێسلامی ئۆردوغان له‌ئارادایه، حاشای لێ ناكرێت. ژنانی كوردستانی توركیه له خه‌باتی سیاسی و كۆمه‌ڵایه‌تی و چه‌كدارانه‌دا دژ به حكۆمه‌ت و ئه‌رته‌شی توركیه، به‌رده‌وام له ڕیزی پێشه‌وه‌دا بوون.\nژنانی رۆژئاوا بونه‌ته گوڵی سه‌ر تۆپی خه‌بات به یه‌كسانی و سه‌ری هه‌موو ژنانی رۆژهه‌لاتی ناوه‌راستیان به‌رز كردۆه‌ته‌وه. ئه‌مڕۆ هه‌موو جێهان ده‌زانن كه ژنانی رۆژئاوا چ ده‌وڕێكی گرێنگیان له پێشكه‌شكردنی نمۆنه‌یه‌كی هێوابه‌خش له خه‌بات بۆ دابینكردنی ژیانێكی یه‌كسان و سه‌ربه‌رزانه له‌كۆمه‌ڵگاكه‌یاندا بینێوه. ئه‌وان له‌ناو جه‌رگه‌ی ڕۆژهه‌ڵاتی ناوه‌ڕاست كه كۆنه‌په‌ڕه‌ستی و دواكه‌وتۆیی بۆه‌ته مه‌یداندار و له شكل و شیوه‌ی توند ره‌و و میانه‌ره‌ودا خۆی به سه‌ر چاره‌نووسی ئه‌و ناوچه‌یه‌دا سه‌پاندۆه، ژنانی رۆژئاوا قۆڵی هێمه‌تیان لێ هه‌لمالیوه و ڕێگایه‌كی جێاوازیان پێشانی هه‌موو ژنان و پێاوانی یه‌كسانیخۆاز له‌ناوچه‌كه داوه.\nبه‌شداریكردنی چاڵاكانه له‌دامه‌زراندنی نیزامێكی شۆرایی، به‌شداریكردنی په‌نجا به په‌نجا له هه‌موو بۆاره‌كانی ده‌سه‌ڵات و به‌ڕێوه‌بردنی وڵات ، تێگه‌یشتنی قۆڵ له ڕه‌نج و ئامانجی هاوبه‌شی هه‌موو پێكهاته ئایینی و نه‌ته‌وه‌ییه‌كان، پێكهێنانی هاوپشتی ئێنسانی له‌نێوانیاندا، به‌شداری كردنیان به یه‌كسان له‌هه‌موو بۆاره كۆمه‌ڵایه‌تی و سیاسیه‌كاندا، ئه‌مانه ئه‌رك گه‌لێكن كه ژنانی رۆژئاوا تێیدا پێشڕه‌و و پێش ئاهه‌نگ بوون. كاتێك كات گه‌یشته موقاوه‌مه‌تی لێبراوانه له‌مه‌یدانی شه‌ردا، ئاوازه‌ی جه‌ساره‌ت و خۆڕاگڕێ ژنانی ناوچاوان كراوه و ده‌م به پێكه‌نین، هه‌موو جێهانی داگرت. به په‌سندكردنی یاسای مافه‌كانی ژن، نه‌ریت و سوونه‌ت و كۆنه‌په‌رستی و پیاومه‌زنیان توڕ هه‌ڵدا. به‌م جۆره نه‌ته‌نیا ئاسۆی یه‌كسانی ژن و پیاویان به رووی خه‌ڵكی كورد له كانتۆنه‌كانی كوردستانی سوریادا كرده‌وه، به‌ڵكو ژنانی به‌شه‌كانی دیكه‌ی كوردستانیش به سۆز و به شانازییه‌وه چاو له‌و ده‌ستكه‌وتنانه ده‌كه‌ن. خه‌باتی جه‌ماوه‌ری و پراوپری رۆژئاوای كوردستان نیشانیدا كه ژنان كاری گه‌وره‌یان له ده‌ست دێت. با له رۆژی جیهانی ژندا په‌یمان ببه‌ستین ئه‌و ده‌سه‌كه‌تانه، لانی كه‌می ئامانجمان بن و به‌ره‌و كۆتایی هێنانی یه‌كجاری به سته‌مه و نایه‌كسانی هه‌نگاو بنێین.\nئه‌و نمونانه ئه‌وه‌مان پێ ده‌ڵێت كه ته‌سلیم بوون به نایه‌كسانی و بێ عه‌داله‌تی چاره‌نووسی چارهه‌ڵنه‌گری ئێمه نێیه. ئه‌م ده‌ستكه‌وتانه پێمان ده‌ڵێن كه‌پێگه‌یه‌كی باش و پته‌ومان بۆ تێپه‌ربوون له‌و قۆناغه و به‌ڕه‌ووپێش چوون به‌ده‌ست هێناوه. دیاره ته‌ئكید له‌سه‌ر ئه‌م پێگه‌یه به‌واتای ئه‌وه نێیه ته‌نیا دڵمان به‌وه‌ێكه تا ئێستا به‌ده‌ستمان هێناوه خۆش بكه‌ین و پاڵی لێ بده‌ینه‌وه. هێشتا بۆ رزگاری یه‌كجاری رێگایه‌كی دوورمان له پێشه.\nكۆتا قسه ئه‌وه‌یه: ئه‌گه‌ر چی خه‌باتی یه‌كسانیخۆازانه‌ی ژنان و پێاوان ده‌توانی گه‌ڵێك ده‌ستكه‌وتی به‌نرخ له‌پێناوی كه‌مكردنه‌وه‌ی ئازاری سته‌مكاری به‌ده‌ست بێنێت، به‌ڵام ئه‌و سته‌مكاری و هه‌ڵاواردنه وه‌ها به‌ناخی كۆمه‌ڵگادا چۆته خۆاری كه ریشه‌كێش كردنی به‌بێ ده‌ستبردن بۆ بناغه‌ی هه‌موو سته‌مێك واتا كۆتایی هێنان به چه‌وساندنه‌وه‌ی ئێنسان به ده‌ست ئێنسان، ئێمكانی نێیه.كه وابێت بانگه‌وازی ئێمه بۆ هه‌موو ژنانی وڵات ئه‌وه‌یه كه خه‌باتی خۆیان بۆ رزگاری له سته‌م، به‌خه‌باتی كرێكاران و كۆمۆنیسته‌كانه‌وه گڕێ بده‌ن. بێ گۆمان ئه‌وه سه‌رڕاستترین رێگایه و سه‌ركه‌وتن تێیدا مسۆگه‌ره.\nهه‌ر شاد و سه‌رفه‌راز بن


یونامی پشتگیری کۆمیسیۆنی باڵای سەربەخۆی هەڵبژاردنەکان دەکات بۆ بەشداریپێکردنی ژنان لە پرۆسەی هەڵبژاردندا\nشەممە, 07 ئەیلول 2019 21:44\nبەغدا، ٥ی ئەیلوولی ٢٠١٩:- ئەمڕۆ سەکۆیکارێکی ٣ ڕۆژی لە بەغدا کۆتایی هات کە تاوتوێی ئەو شێوازانەی کرد کە چۆن دەکرێ ببنە مایەی بەشداریپێکردنی شایستانەی ژنانی عێراق لە هەڵبژاردنەکاندا.\nسەکۆیکارەکە هاوبەشانە لەلایەن کۆمیسیۆنی باڵای سەربەخۆی هەڵبژاردنەکان و یونامییەوە و بە هاوکاری "ڕێکخراوی نەتەوە یەکگرتووەکان بۆ گەشەپێدان" رێکخرابوو لە بەر رۆشنایی ئەرکی پێسپێردراوی یونامی لە هاوکاریکردن و ڕاوێژ پێدان بە کۆمیسیۆنی باڵای سەربەخۆی هەڵبژاردنەکان سەبارەت بە ئامادەکارییەکان بۆ هەڵبژاردنە ناوخۆییەکانی ساڵی ٢٠٢٠ لە عێراقد.\nشایانی باسە سەکۆیکارەکە ئاماژەی بە رێککەوتنی نەتەوە یەکگرتووەکان کرد سەبارەت بە قەڵاچۆکردنی هەموو شێوازەکانی جیاکاری دژی ژنان کە بە "سیداو" ناسراوە و هەروەها بڕیاری ژمارە ١٣٢٥ ی ئەنجومەنی ئاسایشی نەتەوە یەکگرتووەکانی ساڵی ٢٠٠٠ و بڕیارەکانی دواتریش سەبارەت بە پەرەدان بە بەشداریی تەواو و چالاکانەی ژنان لە پرۆسەی سیاسی و هەڵبژاردندا.\nلە سەکۆیکارەکەدا، ئەمیر ئاریان، بەرپرسی بەشی هاریکاریی هەڵبژاردنی یونامی و گەورە راوێژکاری هەڵبژاردن، داوای لە کۆمیسیۆن کرد بۆ بەهێزکردنی توانای تیمە جێندەرییەکەی لە گرتنەبەری سیاسەتی جێندەرییانەدا.\nئەو وتی " ڕەخساندن و پەرەدان بە کەشێک کە ببێتە مایەی بەشداریی چالاکانەو تەواوی ژنان لە پرۆسەی هەڵبژاردندا هەنگاوێکی گرنگە بۆ دابینکردنی مافی دەنگدانی ژنان هەر وەک چۆن دەبێتە مايەی سەقامگیری و دیموکراسیش."\nلە ڕاستیدا ئەم تاوتوێیە دەرخەری ئەو ئاڵنگارییانەیە کە ڕوبەڕووی پاڵێوراوە ژنەکان دەبنەوە وەک هەراسانکردنی سێکسی و بایەخپێنەدانی راگەیاندن و کەمیی تەرخانکردنی پارەی هەڵمەتی هەڵبژاردن و کەمیی پاڵپشتیی پارتە سیاسییەکان و جیاکاریی کۆمەڵایەتیی پەیوەست بە هەڵوێستی بەدناوی پیاوسالارییەوە. هەروەها ئاماژەی بە گرینگیی کۆتای ژنانیش کرد لە فەراهەمکردنی نوێنەرایەتیی ژنان و هەروەها پێویستیی گرتنەبەری چەند ڕێوشوێنێکی تایبەت و وشیارکردنەوە بۆ بەتواناکردنی ژنان لە پێناو دەنگدان بە ئارامی و سەربەستانە و هەروەها پەرەدان بە شێوازی هەڵسوکەوت لە پێناو دابینکردنی بێخەوشی لە تەواوی پرۆسەی هەڵبژاردندا.\nدوو ئەندام پەرلەمانی پێشوو کە ئەندامی "کۆمەڵەی راوێژکاری ژنان"یشن ئەزموونی خۆیان وەک پاڵێوراو لە هەڵبژاردنی پەرلەمانی پێشوودا خستەڕوو. ئەندامێکی تری ئەو "کۆمەڵە" یەش باسی لە ئەزموونی خۆی کرد وەک چاودێری هەڵبژاردن. شایانی باسە، ئەم "کۆمەڵە"یە لە سەرەتای ساڵی ٢٠١٩ دامەزرا بۆ، لە نێوان چەندان کاری تردا، باشتر داکۆکیکردن لە نوێنەرایەتیکردنی ژنان لە پرۆسەی سیاسی و ئاشتەواییدا.\nبۆ زانیاری زیاتر تکایە پەیوەندی بکەن بە بەڕێز سەمیر غەتاس، بەرپرسی بەشی راگەیاندنی گشتیی و وتەبێژی یونامی، بە ژمارە تەلەفۆنی +009647901931281 یان بە ئیمێڵی ئەم ئیمەیڵە پارێزراوە لە سپام, پێویستە جاڤا سکریپت چالاک بکەیت بۆ بینینی. یانیش لە ڕێگەی ئەم ئیمەیڵە پارێزراوە لە سپام, پێویستە جاڤا سکریپت چالاک بکەیت بۆ بینینی. وە


پۆلیسی هەولێر له‌باره‌ی خراپبەكارهێنانی تۆڕە كۆمەڵایەتییەكان هۆشداری ده‌دات\nHaidar 30/11/2018 - 12:50 بڵاوکراوەتەوە لە هەواڵ/كوردستانی\nوتەبێژی پۆلیسی هەولێر، سەبارەت بە خراپبەكارهێنانی ئامێرەكانی پەیوەندی و تۆڕە كۆمەڵایەتییەكان، هۆشداری دەداتە هاووڵاتیان و رایگه‌یاند له‌مساڵدا 119 سكاڵا له‌سه‌ر خراپ به‌كارهێنانی ئامێره‌كانی په‌یوه‌ندیكردن تۆماركراوه.\nبەپێی راگەیەندراوێك كە وێنەیەكی ده‌ست ماڵپه‌ری كوردیو كه‌وتووه، وتەبێژی پۆلیسی هەولێر، سەبارەت بە خراپبەكارهێنانی ئامێرەكانی پەیوەندی و تۆڕە كۆمەڵایەتییەكان، هۆشداری دەداتە هاووڵاتیان.\nرائید هۆگر عەزیز، وتەبێژی پۆلیسی هەولێر، بە راگەیاند، لە ساڵی 2017 دا 325 سكاڵا لەسەر خراپبەكارهێنانی ئامرازەكانی پەیوەندی تۆمار كراون و، تا 31ی 10ی ئەمساڵیش، 119 هاوڵاتی سكاڵایان تۆمار كردووە.\nرائید هۆگر ئاماژەی بۆ كرد، خراپ بەكارهێنانی تۆڕە كۆمەڵایەتییەكان لە حاڵەتەوە بووەتە دیاردە و داوا لە هاوڵاتیان دەكەین نەكەونە داوی كەسانی هاكەرزەوە و سیكوریتیی ئەكاونتەكانیان پتەوتر بكەن و ئیمەیڵەكانیشیان زوو زوو بكەنەوە، چونكە لە رێگەی ئیمەیڵ و ژمارە مۆبایلەوە هاك دەكرێن و داتا و زانیارییەكانیان دەبردرێن.\nوتەبێژی پۆلیسی هەولێر، روونیشی كردەوە، هەر كاتێك كۆدی تایبەت بە تۆڕە كۆمەڵایەتییەكان بۆ مۆبایل و ئیمەیڵەكانیان هات، پێویستە هاوڵاتیان وریا بن و كۆدەكە نەدەنە هیچ كەسێك و پاسوۆردی ئەكاونتەكانیان بگۆڕن.\nدەشڵێت: هەندێك كەس دوای هاككردن، داوای كارتی مۆبایل و ئینتەرنێت لە خەڵك دەكەن و لەو حاڵەتەشدا پێویستە هاوڵاتیان لە نزیكترین بنكەی پۆلیس سكاڵای یاسایی تۆمار بكەن.\nبەو پێیەی یاسای 2ی مۆبایل ساڵی 2009 دانراوە و ئێستایش ئامێرەكانی پەیوەندی و تۆڕە كۆمەڵایەتییەكان زیاتر و پێشكەوتووتر بوون، بۆیە پێویست وا دەخوازێ پەرلەمانی كوردستان ئەو یاسایە هەموار بكاتەوە و سزای توندتر بۆ ئەو كەسانە دابنرێت كە خراپ كەڵك لە ئامرازەكانی پەیوەندی و تۆڕە كۆمەڵایەتییەكان وەردەگرن.


سەرۆکی ژوور لە كۆنگرەی نێودەوڵەتیی كوێت بۆ ئاوەدانكردنەوەی عێراق بەشداری دەکات - ژووری بازرگانی و پیشه‌سازی هه‌ولێر\nتۆ لێرەیت: ErbilChamberهه‌واڵسەرۆکی ژوور لە كۆنگرەی نێودەوڵەتیی كوێت بۆ ئاوەدانكردنەوەی عێراق بەشداری دەکات\nسەرۆکی ژوور لە كۆنگرەی نێودەوڵەتیی كوێت بۆ ئاوەدانكردنەوەی عێراق بەشداری دەکات\nبڵاوكراوه‌ته‌وه له هه‌واڵ پێنج شەممە, 15 شوبات 2018 08:33\nرۆژانی 12-14/2/2018 د. دارا جەلیل خەیات سەرۆكی ژوور بە یاوەری شاندێكی ژوور كە پێكهاتبوون لە سۆران ئەبوبەكر و مەجید سەدیق سێودی جێگرانی سەرۆكی ژوور و باقی محەممەد هادی و سالار جەلال فاتەكە ئەندامانی ئەنجومەنی كارگێڕی ژوور بەشداربوون لە كۆنگرەی ئاوەدانكردنەوەی عێراق لە وڵاتی كوێت.\nلەم كۆنگرەیە نوێنەری زیاتر لە 70 وڵات و 850 كۆمپانیا بەشدارییان تێدا كرد، لەسەر ئاستی عێراقیش 143 بەرپرسی باڵای حكومەت و پەرلەمانتار ولە هەرێمی كوردستانیش دوو وەزیر و سێ پارێزگار و سەرۆكی ژوورە بازرگانیەكان و چەندین وەبەرهێنەر ئامادەی ئەم كۆنگرەیە بوون.\nلەم كۆنگرەیە چەندین پرۆژە بۆ وڵاتی عێراق خرانە روو جگە لە پێدانی چەندین بڕە پارە وەكو یارمەتی و وەكو قەرز بۆ وڵاتی عێراق دابین كرا.\nجگە لە كۆنگرە بە جیا چەندین دانیشتن لە نێوان بەرپرسانی عێراق و هەرێمی كوردستان لەگەڵ وڵاتان لە لایەك و كۆبوونەوەی رێكخراوە ناحكومی و هاوكارییە مرۆییەكان كە لە عێراق و هەرێمی كوردستان كاردەكەن لە لایەكی ترەوە ئەنجامدرا.\nسەرۆكی ژووریش جگە لە بەشداربوون لەم كۆنگرەیە بە جیا لەگەڵ بازرگانان و خاوەنكاران و سەرۆكی ژوورە بەشداربووەكانی كۆنگرە كۆبوویەوە، باسی لە رەوشی بازرگانی هەرێم و گونجاوی دۆخی هەرێم كرد بۆ وەبەرهێنان لە گشت سێكتەرەكان.\nئه‌م بابه‌ته 37 جار خوێندراوه‌ته‌وه\tدواین نوێكردنه‌وه یەک شەممە, 18 شوبات 2018 10:46\nبابه‌تی تر له‌هه‌مان به‌ش: « كۆبونەوەیەكی فراوان لەگەل سكرتێری ئەنجومەنی باڵای ئابووری هەرێمی كوردستان لە ژوور سازكرا كۆبوونەوەی ژووری بازرگانی عەرەبی – توركی سازكرا »


ئەمە دەوڵەمەندترین یاریزانی جیهانە نەك میسی و رۆناڵدۆ\nبەشی هەرە زۆری هەوادارانی تۆپی پێ پێیانوایە هەردوو ئەستێرەی یانەی بەرشەلۆنە و ریال مەدرید لیۆنێل میسی و كریستیانۆ رۆناڵدۆ دەوڵەمەندترین یاریزانی جیهانن بەهۆی ئەوە مووچە و داهاتانەی ساڵانە بەدەستی دێنن.\nبێگومان ئەم بۆچوونە هەڵەیە، چونكە ئەوەی تا ئێستا روون بووەتەوە یاریزانێكی تر هەیە كە زۆر لە میسی و رۆناڵدۆ دەوڵەمەندترە ئەویش فایەق بەلقیەی یاریزانی تەمەن 19 ساڵی یانەی لیستەر سیتی ئینگلیزییە.\nفایەق كە تا ئێستا رێگەی پێ نەدراوە لە ریزی تیپی یەكەمی یانەی لیستەر سیتی یاریی بكات، ناسناوی دەوڵەمەندترین یاریزانی جیهانی هەڵگرتووە، ئەو لە ماڵباتی شاهانەی كۆماری برۆنایە و مامیشی حەسەن بەلقیە سەرۆكی كۆماری بڕۆنایە كە داهاتەكەی برێتییە لە 20 ملیار دۆلار.\nفایەق وەك یاریزانی چەپ لە هێڵی ناوەڕاست یاریی دەكات و یەكەم وێستگەی یاریكردنیشی لە خولی ئینگلیزی لەگەڵ یانەی ساوتهامتۆن بوو لە ساڵی 2009، دواتر پەیوەندی بە یانەی ئارسناڵ و دواتریش چێڵسییەوە كرد، لە 2016 بەیەكجاری لە یانەی لیستەر سیتی گیرسایەوە، بەڵام تا ئێستا لە تیپی یەكەمی یانەكە یاریی نەكردووە.\nفایەق لە ئەمەریكا لەدایك بووە و خاوەن رەگەزنامەی ئەو وڵاتەشە، تا ئێستاش 9 یاریی لەگەڵ هەڵبژاردەی بڕۆنای ئەنجامداوە، ئەو یاریزانە تەمەن 19 ساڵییەی لیستەر سیتی كوڕی جفری بەلقیەی برای سەرۆكی بڕۆنایە كە لە كاری بازرگانی لە ماوەی 15 ساڵدا 10 ملیار دۆلاری كۆ كردبووەوە.\nجفری باوكی فایەق لەو پەڕی رەفاهییەت ژیان بەسەر دەبات و مانگانە بە دەیان ملیار دۆلار لە كڕینی ئۆتۆمبێڵ و سەعات و دیاری گرانبەها خەرج دەكات، ئێستاش 2300 گرانترین ئۆتۆمبێڵەكانی جیهان لەلای ئەوە.


خۆراكێك لەدوای كۆرۆنا سووڕی خوینت چالاك دەكاتەوە\nمیخائیل لۆسیك شارەزا لەبواری چارەسەر بەخۆراك دەلێت، خواردنی بیبەری توون یارمەتی جەستەی توشبوانی كۆرۆنا دەدات بۆ زوو چاكبونەوە لە كاریگەرییە درێژ خایەنەكانی .\nئەو زانایە باس لەوە دەكات زۆربەی ئەوانەی تووشی كۆڤید 19 بوون وتێیانپەڕاند هەست بەشەكەت وماندوبوون دەكەن تا ماوەیەكی دوورودرێژ دوای نەمانی ئەو ڤایرۆسە، كە جەستە وا لێدەكات بە ئاسانی نەتوانێت بێتەوە سەر خۆی بەتایبەت كە لەماوەی تووش بوون هێرش دەكاتە سەر ئەندامە لاوازەكانی مرۆڤ.\nپرۆفیسۆر میخائیل ئاماژە بەوە دەكات چالاك كردنەوەی سووڕی خوێن خێراترین رێگەیە بۆ رزگار بوون لەو خانە لەكاركەوتوانەی جەستەبۆ دەرەوە، كە ئەمەش لە ڕێی خواردنی بیبەری توون سوور یان رەش یان درێژ دروست دەبێت،وجگە لەوەش بیبەری توون سوودی بۆ كەسانی بێهێزیش هەیە .\nبەڵام پرسیارەكە لێرەدا ئەوەیە هەموو كەسێَك دەتوانێت بیبەری توون بخوات؟\nوەڵامەكەی دكتۆر میخائیل ئەوەیە كە ئەوانەی برینی گەدە یان مایەسیریان هەیەپەنا بۆخواردنی بیبەری توون نەبەن، چونكە ئازار وسوتانەوەیان بۆ دروست دەبێت وهەراسانیان دەكات، بۆ ئەو سوتانەوەیەش ئامۆژگاری ئەو نەخۆشانە دەكات پەنا بۆ خواردنەوەی شیر یا جوینی گەڵای نەعناع دەكات چونكە كاریگەری بە هەڵمبوون بەخێرایی هەستی سوتانەوە ناهێلێت.\nئه‌و ناوچانه‌ى ڕێژه‌ى مردن به‌كۆرۆنا تێیدا كه‌متره\nهونه‌رمه‌ندێكى كورد ده‌ستى به‌گه‌وره‌ترین پڕۆژه‌ى هونه‌رى له‌سه‌ر ئاستى جیهانى عه‌ره‌بى كردوه\nگینیس ئاهەنگ بۆ كیسەڵێك دەگێرێت\nوه‌زاره‌تێك له 50% سزای دواكه‌وتنی قه‌رزی هاوڵاتیان خۆشده‌بێت\nحكومه‌تی هه‌رێم پاداشت بۆ به‌شێك له فه‌رمانبه‌ران خه‌رج ده‌كات\nوه‌زاره‌تی ناوخۆ هه‌رێم قه‌ده‌غه‌ى هاتوچۆى راگه‌یاند\nپۆلیس كه‌سێكی ده‌ستگیركرد كه به زه‌بری چه‌ك پاره‌ی له ژنێكی به‌ساڵاچوو سه‌ندبوو\nبه‌رهه‌م ساڵح: هه‌ڵبژاردنی داهاتوو بە كۆڵەكەی قۆناغی داهاتووی عێراق دادەنرێت\nیه‌كێتی ئه‌وروپا هه‌شت به‌رپرسی سه‌ربازی و حكومی ئێرانی خسته لیستی سزاكانه‌وه\nدژه‌تیرۆری عێراق شه‌ش چه‌كداری داعشی ده‌ستگیركرد\nنیویۆرك تایمز: روداوه‌كه‌ى نه‌ته‌نز چه‌ندین مانگ ئێرانى گه‌ڕاندوه‌ته‌وه دواوه\nشانه‌ى قه‌یرانه‌كان: قه‌ده‌غه‌ى گشتگیر به درێژایى ره‌مه‌زان ناسه‌پێندرێت


كوردی - Surah الصف | القرآن الكريم للجميع\nكوردیSurah الصف - Aya count 14 Shareسَبَّحَ لِلَّهِ مَا فِي السَّمَاوَاتِ وَمَا فِي الْأَرْضِ ۖ وَهُوَ الْعَزِيزُ الْحَكِيمُ ( 1 ) هه‌رچی له ئاسمانه‌کان و زه‌ویدا هه‌یه به‌پاکی و بێگه‌ردی یادی خوایان کردووه، هه‌ر ئه‌ویش باڵاده‌ست و دانایه.يَا أَيُّهَا الَّذِينَ آمَنُوا لِمَ تَقُولُونَ مَا لَا تَفْعَلُونَ ( 2 ) ئه‌ی ئه‌وانه‌ی باوه‌ڕتان هێناوه بۆچی شتێک ده‌ڵێن و ئه‌نجامی ناده‌ن؟ بۆچی گوفتارتان دژی کردارتانه؟كَبُرَ مَقْتًا عِندَ اللَّهِ أَن تَقُولُوا مَا لَا تَفْعَلُونَ ( 3 ) خه‌شم و ڕقێکی گه‌وره‌یه لای خوا ئه‌وه‌ی که ده‌یڵێن و نایکه‌ن.إِنَّ اللَّهَ يُحِبُّ الَّذِينَ يُقَاتِلُونَ فِي سَبِيلِهِ صَفًّا كَأَنَّهُم بُنْيَانٌ مَّرْصُوصٌ ( 4 ) به‌ڕاستی خوا ئه‌و که‌سانه‌ی خۆس ده‌وێت که ده‌جه‌نگن له‌پێناو ڕێبازی خوادا به‌یه‌ك ڕیزو یه‌ك پارچه و یه‌ك دڵ، چونکه هه‌روه‌ك کۆشکێکی به‌رزی قایمی داڕێژراون به قوڕقوشم.وَإِذْ قَالَ مُوسَىٰ لِقَوْمِهِ يَا قَوْمِ لِمَ تُؤْذُونَنِي وَقَد تَّعْلَمُونَ أَنِّي رَسُولُ اللَّهِ إِلَيْكُمْ ۖ فَلَمَّا زَاغُوا أَزَاغَ اللَّهُ قُلُوبَهُمْ ۚ وَاللَّهُ لَا يَهْدِي الْقَوْمَ الْفَاسِقِينَ ( 5 ) بیریان نخه‌ره‌وه، کاتێك که موسا به قه‌ومه‌که‌ی وت: ئه‌ی قه‌وم و هۆزم ئێوه بۆچی ئازاری ڕۆح و دڵم ده‌ده‌ن، له کاتێکدا بێگومان ده‌زانن که من پێغه‌مبه‌ر و ڕه‌وانه‌کراوی خوام بۆتان، جا کاتێك ئه‌وان گوێیان بۆ ڕاستی نه‌گرت و له‌حه‌ق لایاندا، خوایش دڵه‌کانیانی له‌خشته بردو مۆری پێدا نا، چونکه خوا ڕێنموویی قه‌وم و هۆزی تاوانکارو تاوانبارو له‌سنوور ده‌رچوو ناکات.وَإِذْ قَالَ عِيسَى ابْنُ مَرْيَمَ يَا بَنِي إِسْرَائِيلَ إِنِّي رَسُولُ اللَّهِ إِلَيْكُم مُّصَدِّقًا لِّمَا بَيْنَ يَدَيَّ مِنَ التَّوْرَاةِ وَمُبَشِّرًا بِرَسُولٍ يَأْتِي مِن بَعْدِي اسْمُهُ أَحْمَدُ ۖ فَلَمَّا جَاءَهُم بِالْبَيِّنَاتِ قَالُوا هَٰذَا سِحْرٌ مُّبِينٌ ( 6 ) بیریان بخه‌ره‌وه، کاتێك عیسای کوری مه‌ریه‌م به‌نه‌وه‌ی ئیسرائیلی وت: منیش به‌ڕاستی پێغه‌مبه‌ری خوام بۆ سه‌ر ئێوه، ڕاستی ته‌وراتیش ده‌سه‌لمێنم که‌له پێش مندا هاتووه، هه‌روه‌ها مژده‌ده‌ریشم به‌پێغه‌مبه‌رێك که دوای من دێت و ناوی - ئه‌حمه‌د - ه، که‌چی کاتێك به به‌ڵگه و نیشانه‌ی تێر و ته‌واوو موعجیزه‌ی ئاشکراوه پێی ڕاگه‌یاندن، وتیان: ئه‌مه جادوویه‌کی ئاشکرایه.وَمَنْ أَظْلَمُ مِمَّنِ افْتَرَىٰ عَلَى اللَّهِ الْكَذِبَ وَهُوَ يُدْعَىٰ إِلَى الْإِسْلَامِ ۚ وَاللَّهُ لَا يَهْدِي الْقَوْمَ الظَّالِمِينَ ( 7 ) جا کێ له‌و که‌سه سته‌مکارتره که درۆی بۆ خوا هه‌ڵبه‌ستووه، له‌کاتێکدا ئه‌و بانگ ده‌کرێت بۆ لای ئیسلام و موسڵمان بوون، خوایش هیدایه‌ت و ڕێنموویی قه‌ومی سته‌مکار ناکات.يُرِيدُونَ لِيُطْفِئُوا نُورَ اللَّهِ بِأَفْوَاهِهِمْ وَاللَّهُ مُتِمُّ نُورِهِ وَلَوْ كَرِهَ الْكَافِرُونَ ( 8 ) ئه‌وانه ده‌یانه‌وێت به‌فوو، به‌قه‌ڵه‌ی ده‌م، نووری خوا بکوژێننه‌وه!! (خه‌یاڵیان خاوه) خوا نووری خۆی، ئاینی خۆی، ته‌واو ده‌کات و ده‌یچه‌سپێنێت هه‌رجه‌نده کافرو بێ بڕواکان پێی سه‌غڵه‌ت بن و پێیان ناخۆش بێت.هُوَ الَّذِي أَرْسَلَ رَسُولَهُ بِالْهُدَىٰ وَدِينِ الْحَقِّ لِيُظْهِرَهُ عَلَى الدِّينِ كُلِّهِ وَلَوْ كَرِهَ الْمُشْرِكُونَ ( 9 ) هه‌ر ئه‌و خوایه پێغه‌مبه‌ره‌که‌ی خۆی ڕه‌وانه کردووه هاوڕێ له‌گه‌ڵ هیدایه‌ت و ڕێنموویی و ئاینی حه‌ق و ڕاستیدا، تا سه‌ری بخات به‌سه‌ر هه‌موو ئاین و به‌رنامه‌کاندا، هه‌رجه‌نده موشریك و هاوه‌ڵگه‌ڕان پێیان ناخۆش بێت.يَا أَيُّهَا الَّذِينَ آمَنُوا هَلْ أَدُلُّكُمْ عَلَىٰ تِجَارَةٍ تُنجِيكُم مِّنْ عَذَابٍ أَلِيمٍ ( 10 ) ئه‌ی ئه‌و که‌سانه‌ی باوه‌ڕتان هێناوه، ده‌ستنیشانی بازرگانیه‌کتان بۆ بکه‌م، که له سزایه‌کی به ئێش ڕزگارتان بکات؟!تُؤْمِنُونَ بِاللَّهِ وَرَسُولِهِ وَتُجَاهِدُونَ فِي سَبِيلِ اللَّهِ بِأَمْوَالِكُمْ وَأَنفُسِكُمْ ۚ ذَٰلِكُمْ خَيْرٌ لَّكُمْ إِن كُنتُمْ تَعْلَمُونَ ( 11 ) سه‌ره‌تا باوه‌ڕهێنانتانه به خواو پێغه‌مبه‌ره‌که‌ی، ئینجا هه‌وڵ و تێکۆشانتانه له‌ڕێگه‌ی خوادا به به‌خشینی ماڵ و سامانتان، وه به‌خشینی خۆتان (واته: ماندووکردنی جه‌سته و بیروهۆشتان، تا به‌خت کردنیان له‌پێناوی خوادا) بێگومان ئه‌و کاره‌تان چاکتر و به‌فڕتره بۆتان ئه‌گه‌ر بزانن و تێبگه‌ن.يَغْفِرْ لَكُمْ ذُنُوبَكُمْ وَيُدْخِلْكُمْ جَنَّاتٍ تَجْرِي مِن تَحْتِهَا الْأَنْهَارُ وَمَسَاكِنَ طَيِّبَةً فِي جَنَّاتِ عَدْنٍ ۚ ذَٰلِكَ الْفَوْزُ الْعَظِيمُ ( 12 ) ئه‌وسا خوا له گوناهو هه‌ڵه‌کانتان خۆش ده‌بێت و ده‌تانخاته باخه‌کانی به‌هه‌شته‌وه له چه‌نده‌ها ڕوبار به‌ژێر دره‌خته‌کانیدا تێ ده‌په‌ڕێت و جاریه، هه‌روه‌ها کۆشک و ته‌لاری خۆش و ڕازاوه و پاك و خاوێن له باخه‌کانی به‌هه‌شتی عه‌دندا، به‌ڕاستی ئا ئه‌وه‌یه سه‌رکه‌وتن و سه‌رفرازی و ده‌ستکه‌وتی گه‌وره و بێسنوور.وَأُخْرَىٰ تُحِبُّونَهَا ۖ نَصْرٌ مِّنَ اللَّهِ وَفَتْحٌ قَرِيبٌ ۗ وَبَشِّرِ الْمُؤْمِنِينَ ( 13 ) جا شتێکی تریش هه‌یه که حه‌زی لێ ده‌که‌ن، ئه‌ویش به‌خشینی سه‌رکه‌وتنه له‌لایه‌ن خواوه و کردنه‌وه‌ی وڵاتان و دڵه‌کانه، ئه‌و مژده‌یه‌ش بده به ئیمانداران (له هه‌موو سه‌رده‌مێک، گه‌ر ئیمانداران لێ ببڕێن بۆ ئاینی خوای مه‌زن).يَا أَيُّهَا الَّذِينَ آمَنُوا كُونُوا أَنصَارَ اللَّهِ كَمَا قَالَ عِيسَى ابْنُ مَرْيَمَ لِلْحَوَارِيِّينَ مَنْ أَنصَارِي إِلَى اللَّهِ ۖ قَالَ الْحَوَارِيُّونَ نَحْنُ أَنصَارُ اللَّهِ ۖ فَآمَنَت طَّائِفَةٌ مِّن بَنِي إِسْرَائِيلَ وَكَفَرَت طَّائِفَةٌ ۖ فَأَيَّدْنَا الَّذِينَ آمَنُوا عَلَىٰ عَدُوِّهِمْ فَأَصْبَحُوا ظَاهِرِينَ ( 14 ) ئه‌ی ئه‌و که‌سانه‌ی که ئیمان و باوه‌ڕتان هێنه‌وه ببنه پشتیوانی به‌رنامه و دینی خوا ببینه لایه‌نگری په‌روه‌ردگار، هه‌روه‌کو عیسای کوڕی مه‌ریه‌م به حه‌واریه‌کانی هاوه‌ڵی وت: کێ پشتیوان و یارو یاوه‌رمه بۆ ڕێبازی خوا، حه‌واری و هاوه‌ڵه‌کانی وتیان: ئێمه ئاماده‌ین ببینه پشتیوان و لایه‌نگیری خوا، ئه‌وسا ئیتر خه‌ڵکی بوون به دوو ده‌سته‌وه، ده‌سته‌یه‌ک له نه‌وه‌ی ئیسرائیل باوه‌ڕی هێناو شوین به‌رنامه‌ی خوا که‌وت، ده‌سته‌یه‌کیش ڕێبازی کوفری گرته‌به‌ر، جا ئێمه‌ش پشتیوانیمان له ئیمانداران کردو به‌و هۆیه‌وه سه‌رکه‌وتنمان به‌سه‌ر دوژمنه‌کانیاندا پێبه‌خسین و زاڵ بوون. Share\nبا بدڵه‌كانمان به قوڕئان ئاودێر بكه‌ینچۆن مناڵه‌كانمان په‌روه‌رده بكه‌ینچۆنیه‌تی حه‌ج كردنی پێغه‌مبه‌ر صلى الله عليه وسلمئه‌حكامه‌كانی جه‌نازه‌و داهێنراوه‌كانیزه‌كاتی ماڵی بازرگانی


دوای دۆزینەوەی گەورەترین گەنجینەی مێژوویی ژن و پیاوێکی بەریتانی بوون بە ملیۆنێر\n20347 جار خوێندراوەتەوە\nڕاپۆرتە ڕۆژنامەوانییەکان باس لەوە دەکەن، ڕۆژی یەکشەممە ٢٥ی ئابی ٢٠١٩، دۆزینەوەی گەورەترین گەنجینەی مێژوویی کە تا ئێستا دۆزرابێتەوە لەلایەن ژن و پیاوێکی بەریتانییەوە بووە، کە مێژووەکەی دەگەڕێتەوە بۆ زیاتر لە هەزار ساڵ پێش ئێستا.\nئادەم ستابلز و لیزا گرەیس، لە شآری دێربی دەژین و دۆزینەوەی ئاسارە کۆنەکان و دراوە کۆنەکان یەکێکە لە هیوایەت و ئارەزوەکانیان، ئەم گەنجینەیە پێکهاتووە لە دوو هەزار و ٥٧١ پارچە دراوی کۆن، کە نرخەکەی دەگاتە پێنج ملیۆن یۆرۆ.\nبەپێی ڕاپۆرتێکی ڕۆژنامەی "سەندەی مەیل"ی لەندەنی، دراوە دۆزراوەکان سەرجەمیان زیون و مێژوویان دەگەڕێتەوە بۆ سەردەمی پادشا هارۆڵدی دووەم لە قۆناغی لانگلۆساکسۆنییەکان لە بەریتانیا و، سەردەمی پادشا ویلیام و دوای ڕزگارکردنی نۆرماندی لە ساڵی ١٠٦٦.\nشارەزایان دەڵێن، ئەم دراوە زیوانە بەرامبەر بڕێکی زۆر پارە بووە لە سەردەمی کۆندا و بێگومان دەگەڕێتەوە بۆ کەسێکی خاوەن سەرمایە، لەوانەیە لەگەڵ خۆیدا نێژرابێت تاکو بپارێزرێت.\nئەم دراوە کانزاییانە لەکاتی گەڕاندا ئادەم ستابلز و لیزا گرەیسەوە لە کێڵگەیەکدا لە ناوچەی سۆمرست لە باکوری ڕۆژهەڵاتی بەریتانیا لە مانگی کانوونی دووەمی ئەمساڵدا دۆزیویانەتەوە.\nدەوترێت ماوەی دەسەڵاتی پادشا هارۆڵدی دووەم تەنها حەوت مانگی خایاندووە، دوای بەرکەوتنی چاوی بە تیرێک لە جەنگی (هاستینگز)دا و، ئەم بڕە پارەیە لەو سەردەمەدا ئەوەندە دەگمەن بووە کە باوەڕناکرێت کەسێک ئەو بڕە پارەیەی هەبووبێت.\nبەپێی چاوپێکەوتنی ئەم ژن و پیاوە لەگەڵ ڕۆژنامەی "ترێژە هەنتینگ ماگەزن"، ئەوان پەیوەندییان بە کەرتی پۆلیسی ناوچەکەوە کردووە و بەپێی یاسا دراوە کانزاییە مێژووییەکە پێشکەش بە مۆزەخانەی لەندەن کراون، مۆزەخانەی بەریتانیا لە بەرامبەر ئەو دەستکەوتەدا دیاریی پێشکەشی ئادەم و لیزا کردووە، کە لە نێوان نیوەڕۆ و ئێوارەدا بوون بە ملیۆنێر و خاوەنی کێڵگەکەش لە سەدا ٥٠ی داهاتەکەی بەرکەوتووە.\nبەپێی وتەی شارەزایان، حەوت مانگی کۆتاییان لە لێکۆڵینەوە دەربارەی دراوە کانزاییەکە بەسەربردووە و، لەم هەفتەیەشدا بۆ یەکەمجار زانیاریی زیاتر دەخەنە بەردەستی هاوڵاتییان و، دەیان کەس نامەی پیرۆزباییان ئاراستەی ئادەم و لیزا کردووە.


پردی قەرزاران.. کابووسی هەژاران | ROJnews\nپردی قەرزاران.. کابووسی هەژاران\nشەممە, 22 فبر 2020 - 07:27\nڕۆژنیوز – سەیدسادق\nبە پەنای بازاڕی سەیدسادقەوە پردێک هەیە کە بە قەرزاران ناسراوە، دەوترێ ئەوانەی لە ترسی خاوەن قەرزرەکان خۆیان دزیوەتەوە، بەوێدا هاتووچۆیان کردووەو خۆیان لە قەرەی بازاڕو دوکانداران نەداوە.\nئەم پردە لە بنەڕەتدا ناوی کۆبانێ'یە، بەڵام قەیرانیی دارایی و کەمدەرامەتبوونی خەڵک و پەنابردنی بۆ قەرزکردن، بووە بەهۆی ئەوەی هاوڵاتیان پێی بڵێن پێی بڵێن پردی قەرزاران، کە ڕەنگە بۆ هەندێک لە خەڵکی ئەم شارۆچکەیە ناونانی ئەم پردە بەم ناوەوە مایەی نیگەرانی بێت، یان پێیان شەرم بێت زۆرجار بەسەر پردەکەدا هاتووچۆ بکەن، نەوەک پێیان بوترێ قەرزار.\nپردەكە بە دووری ٥٠٠ مەتر لە خوار بازاڕی شارۆچكەكەوە لەساڵی ٢٠١٢ لەسەر چەمی چەقان و بە ڕووبەری ٢٥ مەتر درێژی و ١٥ مەتر پانی دروستكراوە، گەڕەكی سەرا و حەسار پێكەوە دەبەستێتەوە.\nچەمی چەقان شارۆچکەکە دەکات بە دوو بەشەوە، لە ماوەی ساڵانی ڕابردوودا چەمەکە زیانی زۆری بە هاوڵاتیان دەگەیاند بە تایبەت لەکاتی باران و لافاودا، بەڵام بەدروستکردنی چەند پردێک و قوڵکردن و پاککردنەوەی، هاوڵاتیانی نزیک چەمەکە ڕزگاریان بوو لە مەترسییەکانی لافاو و ڕێگایەکی دوورو درێژیان لەکۆڵ بوویەوە بۆ گەیشتنیان بە یەکتر یان بازاڕ.\nپردەكە لە ئێستادا ڕێگای بازاڕکردنی بۆ خەڵکی ئەو دوو گەڕەکە کەمکردووەتەوە، لە هەمانکاتدا دیمەنێکی جوانیشی بە ناوچەکە بەخشیوە بەتایبەت لەکاتی بەهارو دروستبوونی لافاودا.\nزۆر شوێن هەن لە کوردستاندا جگە لەو ناوەی خۆیان، هەڵگری ناوێکی دیکەن لەناو خەڵکیدا، زیاتر ئەو شوێنانەن کە میللین و ڕووداوێک یان هەلومەرجێکی تایبەت هەبووە لە گۆڕینی ناوەکەیا.\nهەرچەندە چیرۆکی پردی قەرزاران مێژوویەکی دوورودرێژی نییە، تەنها بۆ چەند ساڵێکی کەم دەگەڕێتەوە، بەڵام هەرزوو گوێی خەڵکی ئەم شارە بەو ناوە ئاشنابوو.\nزۆرێک لە خەڵکی ئەم شارۆچکەیە دەڵێن، ئەوکاتەی قەیرانی دارایی بەرۆکی هاوڵاتیانی هەرێمی گرتووە، زۆربەی خەڵکی قەرزاری دوکاندارو کاسبکاری ناو بازاڕ بووە، هەربۆیە بەشێک لە خاوەن قەرزەکان قەرزارەکانیان یان لە مزگەوت یان لەسەر ئەم پردە دۆزیوەتەوە، چونکە خۆیان لە قەرەی بازاڕ نەداوە بە وپێیەی پارەی پێویستیان پێ نەبووە.\nپردەکە، قەرەباڵخییەکی زۆری لەناو بازاڕی شارۆچکەکە کەمکردووتەوە، نەک هەر ئەوەندە، بەڵکو زۆربەی هاتووچۆی ئۆتۆمبێلی دەرەوەی شارۆچکەکەش بەسەر ئەو پردەدا دەڕوات، ئەوەش وایکردووە فشاری ناو بازاڕ کەم ببێتەوە.\nماوەی دوو ساڵە قەیرانی دارایی لە هەرێمی کوردستاندا نەماوە، دۆخی ئابووری هاوڵاتیانیش تاڕادەیەک باشتر بووە لە کاتی قەیران، ئێستا نە خاوەن قەرز خەمی قەرزەکانیەتی و نە قەرزارەکانیش خەمی دانەوەی قەرزەکانیانە، بەڵام ئەوەی ناگەڕێتەوە باری ئاسایی خۆی، ناوی ئەم پردە و چیرۆکە لە بیرنەکراوەکانی سەردەمی قەیرانی داراییە کە زۆرێک لە خەڵکی کردە سووتەمەنی خۆی.\nبەبێ پلانێکی ڕوون پەروەردە دڵنایی نەفەوتانی خوێندن دەدات\nحکومەتی هەرێمی ڕاگرتنی دەوامی تا ١٦ مانگ درێژکردووە، پەروەردەی سلێمانی دڵنیایی ئەوە دەدات کە خوێندنی ئەمساڵ نافەوتێت و هیچ پلانێکی ڕوونیش لەم بارەیە ناخاتەوە، تەنها ئاماژە بەوە...\nتارا حسێن: ناچارین شەقام بجوڵێنین بۆ ئازادکردنی ئەندامەکەمان\nجێگری هاوسەرۆکانی تەڤگەری ئازادیی کۆمەڵگەی کوردستان هۆشداریی لە دۆخی ئەندامێکیان دەدات کە ماوەی ١٠ مانگە لە ئاسایشی هەولێر زیندانی کراوە و دەڵێت، کە ماوەی مانگ و نیوێکە ڕێگا بە...\nبناری قەندیل لە بەهاردا\nلە وەرزی بەهاردا قەندیل دیمەنێکی جوان و ناوازەی هەیە، کانیاو و گوڵ و ڕووبار تێکەڵی یەک بوون و جوانییەکی سەرنج ڕاکێشیان بە سنوورەکە بەخشیوە


ANF | شەنگالیەکان لە دژی بڕیاری سیدارە بۆ چوار گەنجی ئیزدی خۆپێشاندانیان کرد\nشەنگالیەکان لە دژی بڕیاری سیدارە بۆ چوار گەنجی ئیزدی خۆپێشاندانیان کرد\nبە سەدان هاوڵاتی شەنگال لە دژی بڕیاری دادگای موسڵ دەربارەی چوار گەنجی ئیزدی خۆپێشاندانیان کرد.\nهه‌ینی, 23 Apr 2021, 18:25\nخۆپێشاندان لە فلەکەی نەسر بە بەشداری سەدان کەس دەستی پێکرد. لە خۆپێشاندانەکە کە ژماریەکی بەرچاو لە ژنان تێدا بەشدارببوون وێنەی ئەو چوار گەنجەیان بەرزکردبۆیەوە کە دادگای موسڵ بڕیاری لە سیدارەدانی بۆ دەرکردبوون، هاوکات لەسەر پانکارەتەکانی دەستیان درووشمی (بێدەنگی هاوکاریکردنی زاڵمە) یان نوسیبوو.\nهاوکات لە خۆپێشاندانەکە بێ ڕاوەستان هاوڵاتیان درووشمی دادپەرور-یان دەگوتەوە و خۆپێشاندەران بەرەو ناوەندی ئاسایشی نیشتیمانی(امن وەتەنی) چوون.\nلە پێش ناوەندی ئاسایشی نیشتیمانی لەسەر ناوی ئامادەبوان خەیری شەنگالی بەیانامەیکی خوێندەوە وتی:" دەبێت یاساکانی عێراق بۆ هەموو هاوڵاتیان وەک یەک جێبەجێبکرێت جێاوازی لە نێوان پێکهاتەکاندا نەکرێت.\nهاوکات لە بەیانامەکەدا داوا کرابوو کە جارێکی تر ئەو چوارگەنجەی کە بڕیاری لە سیدارەدانیان بۆ دەرکراوە دادگای بکرێنەوە، دادگا دوور لە کاریگەری سیاسی بە گوێری یاسا کارەکانی خۆی بکات دادپەروردی بە دی بێنیت، بڕیاری سەربەخۆ بدات و ڕاستی بۆ هەموان ئاشکرا بکات.\nشاینی باسە ٢٦-٠٩-٢٠٢٠ لە سەر ڕێگای نێوان تلعزێر و شەنگال دوو گەنجی عەشیرەتی شەمر کوژران، دوای ڕووداوەکە لە هەمان ڕۆژدا چوار گەنجی ئێزدی کە تەمەنیان کەمتر لە ٢٠ ساڵە لە لایەن هێزەکانی عێراق بە تۆمەتی کوشتنی ئەوە گەنجانەی عەشیرەتی شەمەر دەست گیرکران، دادگای سزای موسل پێش دوو ڕۆژ ٢١ ئەم مانگە بریاری لە سیدارەدانی بۆ ئەو چوار گەنجە ئیزدیە دەرکرد.\nبۆ جێبەجێکردنی ئەو بڕیارە دەبێت سەرۆک کۆماری عێراق بەرهەم ساڵح واژۆ لەسەر بڕیارەکە بکات، بەپێچەوە ئەو بڕیارەی دادگای موسڵ هەڵدەوەشێتەوە.


ئاری بابان لە ئاسمانێکی ڕوتەڵەدا - بنکەی روناکبیریی گەلاوێژ :: Gelawej\nشێوەکار Dec 28, 2020\nئاری بابان، خەمێکی زۆری لەگەڵ خۆیدا هەڵگرتبو: خەمی شەهیدبونی برایەکی بەدەستی بەعسیەکان، خەمی سوتانی تابلۆو کتێب و ئەرشیفێکی گەورە لە ماڵەکەیدا، خەمی پچڕانی پەیوەندی نێوان هونەرو بینەر، خەمی ئەوەش تابلۆی هونەرمەندانی کورد لە شوێنە گشتیەکاندا نمایش بکرێن و بەشێک بن لە پەیوەندی ڕۆژانە لە ئاستی و بینین و تێڕاماندا. بەڵام ئەو لە ژێر ئازاری نەخۆشی شێرپەنجەدا بەجێی هێشتین و خەمەکانیشی لەگەڵ خۆیدا پێچایەوە، ئیتر ناپرسێت بۆ پیشانگەی هونەری شێوەکاری لە کوردستاندا نەماوە؟\nباسی ئەوەش ناکات کە لە قاوەخانەو ڕیستۆرانت و هۆتێل و دەمەزراوەکانی کوردستاندا تابلۆی هونەرمەندان نابینرێن، مۆزەخانەیەکی نیشتمانییش نیە شاکاری هونەرمەندان لە سوتان و لەناوچون بپارێزێت.\nئاری بابان، خاوەن دیدێکی قوڵی فیکریی بو بۆ هونەر، لە ژینگەی کاری هونەرییەوە بۆ فیگەرو کاراکتەرو پەیوەندییەکانی ناو تابلۆی دەڕوانی و دور لە دیدی میکانیکیی ئیشی دەکرد. ئەتوانم بڵێم لە کاری هونەریی ئاریدا، ئیکۆ-سیستم واتە ژینگەیەک هەبو هەمو شتەکانی تیا کۆدەکردەوە؛ هەمان ئیکۆ-سیستمیش سەرچاوەی ئیشەکانی بو. هەرچەند تابلۆکانی لە کەشێکی ئەبستراک (تەجرید)دا خۆیان دەبینییەوە، بەڵام پەیوەندییەکی قوڵ بە ژینگەی کۆمەڵایەتی مرۆڤی کوردەوە گرێی دەدان. وەک ڕۆژنامەنوس بەڵێن ئەحمەد دەڵێت، ئەو وێنەی خەمی مرۆڤەکانی بەرز دەکردەوەو دەیگەیاندنە ئاسمان. لە ڕاستیشدا وابو، ئاری جەستەی مرۆڤەکانی لە گۆشت دادەماڵاندو دەیکردنە ئێسکی درێژکراوە بۆ ناو تێڕامان لە بۆشاییدا. ئەو لە دیدگای مناڵێکەوە تابلۆکانی بنیاد دەنا، چونکە مناڵ وەک خۆی دەڵێت، پێش ئەوەی وێنەی دارێک بکێشێت بیر لەو شتانە دەکاتەوە کە لە دەروبەری دارەکەن و ژینگەکەی پێکدەهێنن، هەتاو، ئاو، چیاو ژینگەی دارەکە بەگشتی.\nزۆرجار، ئاری پەیوەندییەکانی پێچوانە دەکردەوە، دارێکی ڕوتەڵەی دەکرد ژینگەی مرۆڤێکی زەبەلاحی شێواو، ئەمەش دور نەبو لەو ژینگە کەرکوکییەی ئەو تیایدا پەروەردە بو، کە تیایدا کەرەستەو شتەکانی ڕۆژانەی مرۆڤ دەبونە شتی ڕوتەڵەی ڕەمزی، تەنانەت ماڵیان تیا نابینرێت. بە دەگمەن تابلۆکان مرۆڤ دەخەنە ناو ژینگەیەکی سەقامگیر؛ یان با بڵێین ژینگەی ماڵەوە. بەردەوام ئاسمانێکی کراوەی پڕ لە دڵەڕاوکێ لە ڕوبەرێک نادیارو بێ ناسنامەندا ئاوێتەی ئێسکی فیگەرەکان دەبن.\nلە ژمارەیەکی دیاری کارەکانیدا، ئاری لەسەر جەستەی ژن دەوەستێت و دەیەوێت بێدەرەتانیی ژنی کورد بخاتە ناو ڕوبەری بیرکردنەوە لە پەیوەندی نێوان مرۆڤ و دەوروبەر. لەم ئاستەشدا بابان، لە دو ڕوبەردا کاردەکات، یەکەمیان تێکەڵکێش کردنی جەستە لەگەڵ ئاسمانێکی کراوەدا، بەڵام پڕتر لە دڵەراوکێ، چونکە جۆرێک لە تاریکی زاڵە بەسەر ژنیگەی تابلۆکاندا. لە ڕوبەری دوەمیشدا لە بری داماڵینی جەستەکان لە گۆشت، بە کەشێکی پایزییانەو خەزان دەیانشارێتەوە. ئەوەی لە ژمارەیەک کارەکانی ئەم ئاستەدا تێبینی دەکرێت، لە خاچدانی جەستەی ژنە؛ بە دەربڕینێکی تر دەتوانین بڵێین مێیاندنی جەستەی لەخاچدراوی مەسیحە. جەستەی ژن لای بابان لە گۆشت دانەماڵراوە، بەڵام جەستەیەکی گۆشتنی ناسروشتیی کە لە چوارچێوەیەکی نامۆدا وێنەی کێشراوە. زۆرجاریش لەبری بەرزکردنەوەی بۆ ئاسمان دەیخاتە سەر زەوییەکی ڕوتەڵە، بەڵام بەبێ لەبیرکردنی کەرەستەی پەیوەندییەکان کە بەستنەوەو داگیرکردنیان پێوە دیارە.\nئاری بابان لە ڕێگەی جەستەی داماڵراوەوە، دەیەویست ئاسمانێکی ڕوتەڵەمان پیشان بدات، لە سەر زەویش کەرەستەکانی هەمان ئەو ئاسمانەی دەکرد پەیوەندی نێوان هونەر و مرۆڤ، مرۆڤ و دەروبەر.\nتێبینی: ئەم نوسینە، ئیمکانی داڕشتنەوەو دەوڵەمەندتر کردنی هەیە.


تێراتارگێت کۆتایی دەهێنێت بە خولی ۆرکشۆپە تەکنیکیەکانی لە مەداد لابی دوو بە ۆرکشۆپێک لەسەر ئینتراکتیڤ دیزاین و پرۆتۆتایپ. - TeraTarget\nتێراتارگێت کۆتایی دەهێنێت بە خولی ۆرکشۆپە تەکنیکیەکانی لە مەداد لابی دوو بە ۆرکشۆپێک لەسەر ئینتراکتیڤ دیزاین و پرۆتۆتایپ.\nبۆ ماوەی دوو مانگ، بەشداربووان لە ۆرکشۆپەکانی مەداد لابی دوو زانیاریاریان وەرگرت و ڕابەری کران، ۆرکشۆپەکان زیاتر تیشکیان دەخستە سەر ئەو بابەتە گرنگانەی کە ڕێخۆشکەر دەبن بۆ بەرەوپێشخستنی پڕۆژەکانی بەشداربووان، لە ئێستادا بەشداربووان لە ئاستێکی وە هادان کە بتوانن بیرۆکەی پڕۆژە دروستبکەن و پێشیبخەن و پێشکەشی بکەن.\nلە کۆتا ۆرکشۆپی ئەم خولەدا، بەشداربووان فێرکران کە ئینتراکتیڤ دیزاین و پرۆتۆتایپ چین، ئەم دوو بەشە یارمەتی وەبەرهێنەران دەدات کە لایەنە لاواز و بەهێزەکانی پڕۆژەکەیان بزانن، هەر وەکو چۆن ڕوونکرایەوە لە ۆرکشۆپەکەدا، گرنگترین بەش لە هەر بەرهەمێکدا ئەو ئەزموونەیە کە بەرهەمەکە پێشکەشی دەکات، بەشداربووان زانیاری پێویست فێرکران بۆ پێشخستنی پڕۆژەکانیان لەم لایەنەوە.\nبەشداربووان بەشداریان لەم پرۆگرامەدا کردووە بە مەبەستی هێنانەکایەی گۆڕانێکی ئەرێنی لە کۆمەڵگاکەیاندا، بە تایبەتی ئەو کۆمەڵگایانەی کە بەر کارەساتی مرۆی گەورە کەوتوون لە چەند ساڵی پێشوودا لەم ناوچەیەدا.\nلە کۆتایی ۆرکشۆپی ئینتراکتیڤ دیزاین و پرۆتۆتایپ، بەشداربووان فێرکران کە چۆن بەرهەمەکانیان بە باشترین شێوە دروستبکەن، فێرکران کە دوو لایەن هەیە دەبێت ڕەچاو بکرێت کاتێک بەرهەمێک یاخود بەرنامەیەک هەڵدەستێ بە ئەنجامدانی کارێک، ئەوانیش کاتی پێچووە لەگەڵ شێوەی بە ئەنجامدانی کارەکە، کە ئەم دوو لایەنە زۆر کاریگەرن بۆ ئەو ئەزموونە یاخود ئەو وێنەیەی کە بەکارهێن بۆی دروست دەبێت لە کاتی بەکارهێنانی بەرهەمەکەدا و بەشداربووانی پرۆگرامەکە ئێستا دەزانن کە چۆن ئەزموونێکی ئەرێنی ببەخشن بە بەکارهێن.\nلە ۆرکشۆپی ئینتراکتیڤ دیزاین و پرۆتۆتایپ، بەشداربووان فێری ئەوەبوون کە چۆن پێڕاگەیاندنەوە (فیدباک) بە شێوەیەکی دروست و ڕاست وەربگرن لەسەر بەرهەمەکانیان، پێڕاگەیاندنەوە بەشێکی زۆر سەرەکییە بۆ زانینی ئەوەی کە هەنگاوی دوواتر چی دەبێت لە بەرەوپێشبردنی بەرهەمەکەدا، بەشداربووان فێری ئەوەبوون کە چۆن کۆمەڵێ کەسی شارەزا و لێزان دیاریبکەن لە کاتی پێویستی بۆ وەرگرتنی پێڕاگەیاندنەوە (فیدباک).\nلە کۆتا ڕۆژی ۆرکشۆپەکاندا، تێراتارگێت هەڵسا بە سازدانی گفت و گۆیەک لەگەڵ بەشداربووانی مەداد لابی دوو بۆ وەرگرتنی بیر و ڕایان لەسەر ئاست و بەڕێوبردنی خولی ۆرکشۆپەکان، بەشداربووان چەندەها تێبینی گرنگ و بە سوودیان پێشکەش کرد کە گرنگی خۆیان هەبوو، لە گفت و گۆکەدا ئێمە تێ گەیشتین کە سود وەرگرتنی جیاواز هەبووە، یەکێک لەوانە لە بیرۆکەی بەرهەمەکاندابووە، بۆ نموونە: هەندێکیان لە کاتی ۆرکشۆپەکاندا بیرۆکەی پرۆژەکانیان دۆزیوەتەوە و پێشیانخستووە هەر لە هەمان کاتدا، بەڵام هەندێکیکە لە بەشداربووان سودیان لە ۆرکشۆپەکان وەرگتبوو بۆ پێشخستی پرۆژەکانیان کە هەر لە پێش دەستپێکی ۆرکشۆپەکانەوە کاریان بۆ کردووە.\nلەبەر ئەو هۆکارەی کە بەشداربووان لە باکگراوندی جیاوازەوە هاتبوون، هەر بەشداربوویەک بە شێوەیەکی جیاواز وەڵامدانەوەیان هەبوو بۆ هەر بڕگەیەک و بابەتێک کە پێشکەشکرابوو لە ۆرکشۆپەکاندا، هەندێک لە بەشداربووان بە توانابوون لە هەندێ بواری دیاریکراودا لە کاتێکدا کە هەندێ بەشداربووان لە بواری دیکەدا بە توانابوون، هەمەڕەنگی بابەتی ۆرکشۆپەکان وای کرد کە هەموو بەشداربووان چەند شتێکی نوێ بناسن و فێرببن و سودی لێ وەربگرن.\nپرۆگرامی قودرە زنجیرەی ۆرکشۆپەکانی مەداد لابی دامەزراند و تێراتارگێتی وەک هاوبەشی تەنکنیکی هەڵبژاردووە، هۆکاری ئەم هەڵبژاردنە بۆ ئەوە دەگەرێتەوە کە تێراتارگێت توانیوێتی ناوێکی بەرچاو بۆ خۆی دروستبکات لە بواری پلان دانانی بازاڕی و بەرهەمی تەکنەلۆجیای زانیاری، ۆرکشۆپەکان چەند بابەتێکیان لە خۆ دەگرت کە ئەوانیش بریتیبوون لە: پلانداڕێژی بازاڕی، داهێنان لە بواری تەکنەلۆجیای زانیاریدا، بە بازاڕکردن و ئینتراکتیڤ دیزاین و پرۆتۆتایپ.\nئەم بابەتانە هەڵبژێردرابوون بە پێی گرنگی و پەیوەندیان بە پرۆژەکانەوە، کە ئەمەش وایکردووە ۆرکشۆپەکان زۆر بە بەرهەمبن.


چەکدارانی ئویگور کە سەر بە پارتی ئیسلامی تورکستانن لە سوریا لەگەڵ منداڵەکانیان دەچن بۆ نوێژ لە کەمپێك لە سوریا. [وێنەیه‌ك كه به به‌رفراوانی بڵاوبۆتەوە لەلایەن پارتی تورکستانه‌وه لە سوریا]\nلە خاكی خۆیاندا لە باکوری رۆژئاوای چین، ئویگورەکان -- کەمینەیەکی موسڵمان لە پارێزگای كسینجیانگ -- دووچاری چه‌وسانەوەی تووندی سیاسی و ئایینی بوونەتەوە لەلایەن دەسه‌ڵاتی وڵاتەوە.\nشرۆڤەکاران بە دیارونایان وت ئەو چەوسانەوەیە کردوونی بە قوربانی دەستی گروپە تووندڕەوەکانی وەك قاعیدە و "دەوڵەتی ئیسلامی" (داعش)، چونکە ئەو رەوشەیان دەقۆزنەوە تا بیانکەنە ئەندامی خۆیان و شەڕیان پێبکەن لە گۆرەپانەکانی شەڕ لە سوریا.\nلێكۆڵەری سیاسی عەبدول نەبی بەکار بە دیارونای وت ئویگورەکان دووچاری ستەمی سیاسی و ئایینی و ئێتنی بوونەتەوە لە كسینجیانگ.\nوتی دەیانەوێت دەوڵەتێکی سەربەخۆ دروستبکەن، به‌ناوی رۆژهەڵاتی تورکستان، لە ناوچە شاخاوی و بیابانییەکانی هەرێمی كسینجیانگ، کە بەهۆی ئه‌و رێگە دێرینه‌وه كه به رێگای ئاوریشم ناسراوه بۆتە دوو بەش و لانیکەم سێجار هەوڵیانداوە ئۆتۆنۆمی به‌دەستبهێنن.\nئاژانسی فرانس پرێس مانگی رابردوو رایگه‌یاند كه گروپەکانی مافی مرۆڤ دەڵێن زیاتر لە ملیۆنێك ئویگور و موسوڵمانانی دیکە لە تۆڕێكی فراوان له چەندین کەمپدا دانراون له كسینجیانگ بۆئەوەی تێکەڵببن لەگەڵ دانیشتوانی گشتی وڵاتەکە و کلتووری زۆرینه‌ی هان لە چین له‌خۆبگرن.\nشایەتحاڵەکان دەڵێن چین دەیەوێت ئویگورەکان دەستهەڵگرن لە پابەندبوونیان بە پرەنسیپە سەرەکییەکانی ئیسلام وەك رۆژوگرتن لە مانگی رەمەزاندا و نەخواردنەوەی ئه‌لکحول و گۆشتی بەراز.\nچین، دوای ئەوەی سەرەتا رەتیکردەوە کەمپەکان هەبن، ئێستا وەك قوتابخانەی پیشەیی ناویان دەبات کە ئامانجیان کەمکردنەوەی دەسەڵاتی ئیسلامیە توندڕەوەکان و تووندوتیژیە.\nبەگوێره‌ی ئەو وێنانەی مانگی دەسکرد گرتوونی و لەلایەن ئاژانسی فرانس پرێس و ئێرسڕایز ئه‌لایه‌نسه‌وه لێکدانەوەیان بۆ کراوە، حکومەتی چین لە 2014ەوە 45 گۆڕستانی ئویگورەکنی تێکداوە -- 30 لەوانە لە دوو ساڵی رابردوودا تێکدراون.\nبەهۆی رەخنە نێودەوڵەتییەکانه‌وه لە چین لەسەر مامەڵەکردن لەگەڵ ئویگورەکان، ئەمریکا پێشتر رایگەیاند ڤیزە کەمده‌کاتەوە بۆ بەرپرسان بەهۆی ئەو دەسدرێژیانەی دەوترێت روودەدەن و 28 کۆمپانیای چینی خستە لیستی رەشەوە کە تۆمەتبارن بە پێشێلکردنی مافی مرۆڤ.\nدەکرێنە ئامانج تا بکرێنە ئەندام\nبەکار وتی لە چەند ساڵی رابردوودا کە ستەمەکە زۆربوو، رەوشەکە گۆڕا و دوای ئەوە تووندڕەوە ئویگورەکان پارتی ئیسلامی تورکستانیان دروستکرد.\nوتی ستەمەکە پاڵینا بە ئویگورەکانەوە پشتیوانی بكه‌ن له جیهادی سەلەفیزم، کە لەگەڵ ئایدۆلۆژیا رادیکاڵەکانی گروپە تووندڕەوەکاندا یەکدەگرێتەوە و بەشێکی کەمیشیان چوونە ریزەکانی قاعیدەوه لە ئەفغانستان.\nوتی لەوکاتەوە، گروپە تووندڕەوەکان بابەتی ئویگورەکانیان قۆزتەوە تا بیانخەنە ریزەکانیانەوە و ژمارەی خۆیان زیادبکەن تا وا نیشانبدەن کە لە تەواوی جیهاندا بڵاوبوونەتەوە.\nبەکار وتی تووندڕەوەکان ئەمە وەك "پشتڕاستکردنەوەی ئادیۆلۆژییە شێوێنراوەکەیان دەبینن، کە هیچ پەیوەندی بە ئیسلامەوە نییە".\nرۆژنامەوانی سوری محەمەد عەبدوڵا بە دیارونای وت سەدان گەنجی ئویگور رۆشتن بۆ سوریا و عێراق لە سەرەتای 2013 و چوونە ریزەکانی قاعیدە و دواتر چوونە ناو داعشەوە.\nوتی: "بوونیان لە هەرێمەکە بەر لە دروستبوونی داعش هه‌بوو، ئەمەش دەریدەخات گروپە تووندڕەوەکە هەڵمەتی رێکخراوی بۆ ئەندام کۆکردنەوە ئەنجامداوە و رەوشی ئویگورەکانی قۆزتۆتەوە."\nوتیشی ئه‌و داعشانه‌ی ئەندام بۆ ریزەکانیان رادەکێشن هەڵیانخەڵەتاندن بەوەی گروپەکە نوێنەری ئیسلامی راستەقینەیە و دەیانپارێزێت لەو رەوشەی تێیدان.\nله‌لایه‌ن تووندڕەوانه‌وه به‌كارده‌هێنرێن\nبەگوێره‌ی چەند خەمڵاندنێك، نزیکەی 5,000 ئویگور وەك بەشێك لە چەندین گروپی جیاواز لە سوریا شەڕدەکەن. شرۆڤەکارانیش ئاماژە بۆ ئەوە دەکەن كه زۆربەیان لەژێر ئاڵای خۆیاندا شەڕدەکەن بۆئەوەی بانگەشەبکەن بۆ دۆزی جوداخوازیی خۆیان.\nدەڵێن ئەوانە هچ پەیوەندیەکیان بە دۆزی سوریاوە نییە و ئاماژە بۆ ئەوەش دەکەن كه ئویگورەکان گیریانخواردووە لەنێوان چەوساندنەوە لە وڵاتەکەیاندا و ئه‌و ئایدۆلۆژیا وێرانکەره‌ی خستنیە دەستی گروپە تووندڕەوەکانەوە.\nلە ئازاری 2017، لقی عێراقیی داعش ڤیدیۆیەکی هەڕەشەئامێزی بڵاوکردەوە کە تێیدا دوو ئەندامی ئویگوری گروپەکە لەژێر ئاڵای داعشدا داوای ئەنجامدانی هێرش دەکەن بۆسەر چین.\nلە ئایاری 2018، پارتی ئیسلامی تورکستان لە سوریا ڤیدیۆیەکی درێژی بڵاوکردەوە كه تێیدا هانی موسڵمانانی وڵاتانی رۆژئاوا دەدات کۆچبکەن بۆ جیهاد، وەك بەشێك لە شەڕی جیهانیی قاعیدە.\nلە ڤیدیۆی دیکەدا، له‌نێویاندا ئه‌وه‌ی لە حوزەیران بڵاوکرایەوە، نیشانی دەدات پارتی ئیسلامی تورکستان بەشداریده‌كات له شەڕی سوریادا لەپاڵ جوند ئەلئەقسا و تەحریر شامدا.\nلە سوریا، پارتی ئیسلامی تورکستان چالاکە لە ناوچەکانی ئیدلیب کە لەژێردەستی تەحریر شامدایە و نیمچە ئۆتۆنۆمییه‌كی داوە بەو یەكانه‌ی لە چەکدارانی ئویگور پێکهاتوون.\nعەبدوڵا وتی وادیارە تەحریر شام بوونیان دەقۆزێتەوە بۆ پتەوکردنی دەسەڵاتی لە ناوچەکە.\nوتیشی ژمارەی تەواوی چەکدارانی پارتی ئیسلامی تورکستان نازانرێت بەڵام خەمڵاندنه‌كان ئاماژە بۆ ئەوە دەکەن كه سەدان چەکداری ئویگور نێردراون بۆ دێهاتەکانی پارێزگاکانی ئیدلیب و لازقیە.\nشارەزایه‌كی گروپە تیرۆریستەکان، یەحیا محەمەد عەلی بە دیارونای وت ئه‌و ئویگورانه‌ی چوونەتە ناو گروپە تووندڕوەکانەوە لە سوریا و عێراق وا دەردەکەوێت ڕاست و چەپی خۆیان نەزانن.\nوتی هەرچەندە هەندێك شرۆڤەکار ئاماژە بۆ ئەوە دەکەن کە ئەوانە چوونەتە ئەو ناوچانە بۆئەوەی ئەزمونی شەڕ پەیدابکەن و بگەڕێنەوە وڵاتەکەیان، ئێستا گەڕانەوەیان لە مەحاڵەوە نزیکە بەهۆی بەشداربوونیان لە شه‌ڕی سوریادا.\nتوندڕەوەکان دەچنەناو هێزەکانی ئیدلیبەوە دوای زیادبوونی گرژیەکان\nبەر لە هێرشی پێشبینیکراوی رژێم، تەحریر شام و داعش دانوستان لەسەر ئاگربەست دەکەن و داعشیش چۆتەپاڵ حوراس ئەلدین كه پێشتر رکابەری بوو.


دیداری شاندی ڕووسیا لەگەڵ بەشار ئەسەد لە دیمەشق - SAHAR KURDISH (Sorani)\nDec 13, 2018 08:49 Asia/Tehran\nشاندێکی داگری کاربەدەستانی وەزارەتی بەرەڤانی و دەرەوەی ڕووسیا ڕۆژی چوارشەممە لە دیمەشق لەگەڵ بەشار ئەسەدی سەرۆک کۆماری سووریا دیدارو وتووێژیان کرد.\nبە پێی ڕاپۆرتی ھەواڵدەریی فارس، وەزارەتی دەرەوەی ڕووسیا لە بەیاننامەیەک دا ڕایگەیاند: شاندەکەی ڕووسیاو بەشار ئەسەد لەم دیدارەدا سەبارەت بە پرسی ناوچەکەو ھەروەھا پێکھاتنی لێژنەیەکی یاسای بنەڕەتی و ئاڵ و گۆڕەکانی سووریا باس و وتووێژیان کردووە.\nبە پێی ڕاگەیاندنی وەزارەتی دەرەوەی ڕووسیا، ھەڕدوک لا لەم دیدارەدا سەرنجێکی تایبەتییان داوە بە ئەرکی پێکھێنان و دەست پێکرانی چالاکییەکانی لێژنەی یاسای بنەڕەتی لە سەر بنەمای بڕیارەکانی کۆنگرەی دیالۆگی نیشتیمانیی سووریاو بڕیارنامەی ٢٢٥٤ی ئەنجومەنی ئاسایشتی ڕێکخراوەی نەتەوەکان.\nئلێکساندەر لاورنتیف Alexander Lavrentiev نوێنەری تایبەتی ڤلادیمیر پوتینی سەرۆک کۆماری ڕووسیا بۆ کاروباری سووریاو سێرگێئی ورشینین Sergey Vershinin یاریدەری وەزیری دەرەوەی ڕووسیا بۆ کاروباری ڕۆژھەڵاتی ناڤین ئامادەی دیدارەکە بوون.\nکۆنگرەی دیالۆگی نیشتیمانیی سووریا لە ماوەی ڕۆژانی ٢٩و ٣٠ی ژانویە لە شاری سوچیی ڕووسیا بەڕێوە چوو.\nلەم دانیشتنەدا لە سەر پێکھاتنی لێژنەی یاسای بنەڕەتی بە بەشداریی نوێنەرانی دەوڵەت و نەیارانی سووری بە مەبەستی ئەنجام گرتنی چاکسازی لە یاسای بنەڕەتی کە یارمەتیی چارەسەرکرانی سیاسیانەی قەیرانی سیاسیی دەدات لەژێر چاودێریی ڕێکخراوەی نەتەوەکان و بەگوێرەی بڕیارنامەی ٢٢٥٤ی ئەنجومەنی ئاسایشت، پێداگری کرا.\nڕێککەوتن لە بارەی بەرپاکرانی کۆنگرەی دیالۆگی نیشتیمانیی سووریا لە ڕەوتی دانیشتنەکەی نوامبەری ٢٠١٧ی سەرکردەکانی کۆماری ئیسلامیی ئێران و ڕووسیاو تورکیا واتە وڵاتانی دەستەبەرکاری ڕەوتی ئاستانە لە ڕووسیا، مسۆگەر کرا.\nهەتا ئێستا لە سەردەستی ئێران و ڕووسیاو تورکیا چەند خولی دانیشتنی تایبەت بە سووریا لە ئاستانەی پێتەختی کازاخستان بەڕێوە چووە، یەکەم خولی ئەم دانوستانانە لە ژانویەی ٢٠١٧ و بە داھێنانی کۆماری ئیسلامیی ئێران و ھاوکاریی ڕووسیاو تورکیا بە مەبەستی دامەزرانی ئاشتی لە سوڕوویا دەستی پێ کرا.


نەیارەتیی تورکیا لەگەڵ پێشنیاری "بەشداری" لە جیاتی ئەندامەتی لە یەکێتیی ئەورووپا - SAHAR KURDISH (Sorani)\nنەیارەتیی تورکیا لەگەڵ پێشنیاری "بەشداری" لە جیاتی ئەندامەتی لە یەکێتیی ئەورووپا\nوەزیری کاروباری یەکێتیی ئەورووپای تورکیا ڕایگەیاند: ئانکارا پێشنیاری "بەشداری" لەگەڵ یەکێتیی ئەورووپا قەبووڵ ناکات.\nبە پێی ڕاپۆرتی ئیسنا؛ بە گێرانەوە لە هەواڵدەریی سپۆتنیک، ئەمدواییە یەکێتیی ئەورووپا بە پەیڕەوی لە گەڵاڵەی سەرۆک کۆماری فەرانسا، پێشنیاری داوە بە ئانکارا لەبەر ئەوەی کە دەسپێبوونەوەی پرۆسەی ئەندامەتی تورکیا لەم یەکێتییە لە باروودۆخی هەنووکەدا گونجاو نییە، دوو لایەن چڕ بکەنەوە سەر گەڵاڵەی بەشدارێتی.\nبە پێی ئەم گەڵاڵەیە، تورکیا لە دۆسییە گرینگەکانی وەک مەسەلەی پەنابەران و پرسە بەرەڤانییەکان لەگەڵ ئەورووپا هاوکاری بکات تا بوار خۆش ببێ بۆ سەر لە نوێ کرانەوەی دۆسییەی ئەندامەتیی ئەم وڵاتە لە یەکێتی ئەورووپادا.\nلە کاردانەوە بەم گەڵاڵەیە؛ عومەر چەلیک وەزیری کاروباری یەکێتیی ئەورووپای تورکیا ڕایگەیاند: ئێمە بەشداریی لەگەڵ یەکێتی ئەورووپامان قەبووڵ نییە لەبەر ئەوەی کە بڕوامان وایە کەس مافی ئەوەی نییە پێشنیاری پلەی دووەم بوون لە پێوەندییەکانی یەکێتیی ئەورووپادا بدات بە تورکیا.\nماوەیەک لەمەوبەر "ڕەجەب تەیب ئەردوغان"ی سەرۆک کۆماری تورکیا لە سەفەرەکەیدا بۆ فەرانسا، لە کۆبوونەوەیەکی ڕۆژنامەوانیی هاوبەش لەگەڵ هاوشانی فەرەنسیی خۆی وتبووی: یەکەم هەنگاوەکانی ئێمە بۆ ئەندامەتی لە ئەورووپا دەگەڕێتەوە بۆ ساڵی ١٩٦٣ بەڵام ئێستا پاش تێپەڕینی ٥٤ ساڵ بە داخەوە تورکیا هێشتا هەر چاوەڕێی بە ئەندام بوون لەم یەکێتییەدایە.\nپێوەندییەکانی نێوان تورکیا و ئێران ساڵی ڕابردوو و دوابەدوای هەندێ گرتن و لەبەند کردنی بەربڵاو و وەدەرنانی فەرمانبەرانی ناوەند و ئیدارە دەوڵەتییەکان لە لایەن دەوڵەتی ئەردوغانەوە پاش کودەتای ١٥ی ژولایی ٢٠١٦ تەواو سارد بۆتەوە. ئەو پێوەندییانە پاش ئەوەیش کە ژمارێک کاربەدەستی وڵاتانی جۆربەجۆر پێشیان گرت بە بەڕێوەچوونی ڕێپێوانی سیاسیی ژمارێک لە وەزیرانی تورکیایی بۆ داکۆکی لە ڕیفراندۆمی بەربڵاوتر کردنی بازنەی دەسەڵاتی سەرۆک کۆماری تورکیا، یەکجار خراپتر بوو.\nJan 14, 2018 13:39 Asia/Tehran\nنەیارەتی ئۆتریش لەگەڵ ئەندامەتی تورکیا لە یەکێتی ئوروپا\nڕەخنەی کاربەدەستێکی تورک لەوەی کە تورکیا لە ڕەوتی ئەندامەتیی یەکێتیی ئەورووپا وەلانراوە


كارگەیەكی هەولێر توانای هەیە پێداویستیی خوێی هەموو عێراق دابین بكات\n:: PM:04:07:11/10/2021 \nلە هەولێر كارگەیەكی خوێ هەیە كە دەتوانێ پێداویستی هەموو عێراق و هەرێمی كوردستان بە خوێ دابین بكات، بەڵام رێپێدان بە كۆمەڵیك كارگەی تر كە بە ناستاندارد كار دەكەن، كاریگەری خراپی خستووەتە سەر كارگەكەوە.\nمەحموود عەزیز حوسێن خاوەنی كارگەی خوێی سازاو، هەر لە كۆنەوە ئەزموونی بەرهەمهێنانی خوێی لە بابی بۆ ماوەتەوە و پێشتر كە بەشێوەی دەستی و كلاسیك، پێداویستی خوێی بۆ خەڵك دابین دەكرد، ئێستە پەرەی بە كارگەكەی داوە و خەونی ئەوەی هەیە باشترین جۆری خوێ بۆ هەردوو بەشی خۆراكی و پیشەسازی بۆ هەموو عێراق و كوردستان دابین بكات، تەنانەت هەناردەی دەرەوەشی بكات.\nمێژووی بەرهەمهێنانی خوێ لەلایەن ئەو خێزانە، بۆ دەیەی حەفتای سەدەی رابردوو دەگەڕێتەوە\nمێژووی بەرهەمهێنانی خوێ لەلایەن ئەو خێزانە، بۆ دەیەی حەفتای سەدەی رابردوو دەگەڕێتەوە، وەك خۆی باسی كرد، ئەوكات لە مووسڵەوە بە فەل خوێی بۆ هاتووە و ئەوانیش لێرە لە هەولێر بە پشتبەستن بە ئاشی تایبەتی و جێبەجێكردنی كۆمەڵێك رێوشوێن، خوێیان بەرهەم هێناوە.\nئەو پێش سێ دەیە بووەتە خاوەن كارگەیەكی كەمێك پێشكەوتووتر و بە ناوی ئاوەگرد، بە هاوكاری یونیسێف و رێكخراوی تەندروستی و دامەزراوە و باوەڕپێكراوەكان خوێی بە یۆدی بەرهەم هێناوە.\nدواجار مەحموود عەزیز سەرجەم ئەزموونەكەی كۆ كردووەتەوە و بە پشتبەستن بە توانا داراییەكانی خۆی، لە نزیك كەسنەزان كارگەیەكی گەورەی بەرهەمهێنانی خوێی بنیات ناوە كە رووبەرەكەی پێنج هەزار و 600 مەتری چوارگۆشە دەبێت، بە كەڵك وەرگرتن لە ئەزموونی دەوڵەمەند و تەكنەلۆجیای پێشكەوتوو، خوێ بەرهەم دەهێنێت.\nكارگە نوێیەكەی مەحموود ناوی سازاوە و رۆژانە 80 تا 100 تۆن خوێی خۆراكی و سەرووی 200 تۆن خوێی پیشەسازی بەرهەم دەهێنێت.\nخوێ بەشێوەیەكی سروشتی یان لە چیا یان لە دەریا دەستەبەر دەكرێت، كارگەی سازاویش بۆ دابینكردنی مادەی خاوی خوێ، بە رێژەی 50% پشت بە خوێی پارێزگای سەماوە و 50%ی تریش پشت بە خوێی ئێران دەبەستێت. ئەو خوێیە تا دەگاتە قۆناغی بەكاربردن، دەبێ بەچەند قۆناغێكی جیاوازی شووشتنەوە و پاڵاوتن و پاشان خاوێنكردنەوە و پێدانی یۆددا تێدەپەڕێت، ئەمەش پێویستی بە كارگەی پێشكەوتوو و پرۆسەیەكی وردی كاركردن هەیە كە لەم كارگەیەدا كۆ كراوەتەوە.\nلە هەرێمی كوردستاندا لە ناوچەی سەنگاو، خوێ بەشێوەی سروشتی هەیە كە لەلایەن دانیشتووانی گوندێك بەشێوەی كلاسیك بەرهەم دەهێنرێت، بەڵام بڕی ئەم خوێیە سنووردارە و بەشی هەموو هەرێمی كوردستان ناكات، بۆیە خاوەن كارگەكان ناچارن بۆ دابینكردنی مادەی خاوی خوێ، پشت بە دەرەوە ببەستن.\nمەحموود عەزیز ئاماژەی دا، توانای دابینكردنی پێداویستیی هەموو عێراق و هەرێمی كوردستانیان هەیە، بەڵام كێشەكە لەوەدایە شانبەشانی ئەوان لە شارەكانی كوردستان، خوێ بەشێوەی ناستاندارد بەرهەم دەهێنرێت یان بە چاككراوی هاوردە دەكرێت و دەخرێتە ناو كیسەوە، ئەمەش لە رووی نرخەوە بۆ ئەوان قازانجی زیاتری هەیە، خەڵكیش وا دەزانن هەر جوان و سوێر بوو، ئەوا خوێیە، لە كاتێكدا خوێی ستاندارد خەرجی زیاتر هەڵدەگرێت و پێویستیان بەوە هەیە لەلایەن حكوومەتەوە پاڵپشتی بكرێن، رێ نەدرێت بەم شێوەیە خوێی ناستاندارد هاوردەی هەرێمی كوردستان بكرێت.\nتێكەڵ بە هەندێك مادەی كیمیایین كە بۆ تەندروستی مرۆڤ زیانیان هەیە.\nئەو جۆرە خوێیە ناستانداردانە كە لە بازاڕەكانی كوردستان دەبینرێن، تێكەڵ بە هەندێك مادەی كیمیایین كە بۆ تەندروستی مرۆڤ زیانیان هەیە.\nئەوی بۆ ئەم كارگەیە گرنگە ئەوەیە، خەڵك لە باشی و خراپی جۆری خوێ تێبگات و هەموو جۆرە خوێیەك بەكار نەهێنن، بۆ ئەو مەبەستەش لایەنە پێوەندیدارەكانی حكوومەت، هاوكاری وەبەرهێنەرانی ناوخۆیی بن و پاڵپشتییان بكەن، لە رێی سەپاندنی باج یان هەر رێكارێكی تر، پەرە بە بەرهەمی ناوخۆ بدرێت.


جۆرەکانی پۆپۆلیزم - بەشی چوارەم\nپۆپۆليزم و ديموكراسى\nيه‌كێ له پانتاييیه تايبه‌ته گرنگه‌كانى لێكۆڵينه‌وه له‌نێو زاناكانى بوارى پۆپۆليزمدا، پێوه‌نديى به ده‌ره‌نجامه‌كانى ئه‌و دياره‌ده‌يه ده‌رهه‌ق به حوكمڕانيى ديموكراتيك هه‌يه. له ڕاستيدا، هزره ناكامڵ و پێنه‌گه‌ييوه‌كانى پۆپۆليزم وه‌كوو ژه‌هر بۆ ديموكراسى، ڕۆڵێكى ناوه‌ندیى له ژياندنه‌وه‌ى ديراسه‌ى ئه‌كاديمييانه‌ى پۆپۆليزم له ده‌يه‌ى ڕابردوودا گێڕاوه. بۆ نموونه، له 2010دا، سه‌رۆكى يه‌كێتيى ئه‌وروپى (EU)، هێرمان ڤان ڕومپۆى، له ئاماژه‌كردنێكدا بۆ هه‌ڵكشانى حزبه ڕاستڕه‌وه‌كانى دژ به خه‌ڵكى لايده و بيانى له چه‌ند ده‌وڵه‌تێكى ئه‌ندام له EUدا [ 74] ڕای گه‌ياند كه پۆپۆليزم "خه‌ته‌رى هه‌ره گه‌وره‌يه له‌سه‌ر ئه‌وروپا." چاودێرێكى ديكه، به‌ڵام له بوارى ئه‌كاديميادا، پۆپۆليزم به "ڤايرۆس"ێك ده‌شوبهێنێ كه له سيسته‌مگه‌لى حزبايه‌تیدا بێ له سه‌رانسه‌رى ئه‌وروپادا و كاريگه‌رييه درمييه‌كانى خۆى تێدا بڵاو كردبێته‌وه. \nله‌گه‌ڵ ئه‌وه‌یشدا، به‌پێچه‌وانه‌ى ئه‌و تێڕوانينه باوه نێگه‌تيڤه‌ى له‌ڕاست پۆپۆليزم له ئه‌وروپادا هه‌يه (ئه‌م تێڕوانينه خۆى له خۆيدا ميراتێكى مێژووى قڕێژ و چه‌په‌ڵى ئه‌وروپايه له‌گه‌ڵ سياسه‌تى ئۆتۆريته و ملهوڕانه‌ى پۆپۆليستيدا)، هه‌ندێ لێكۆڵه‌ر پێ له‌سه‌ر ئه‌وه داده‌گرن كه پۆپۆليزم له ڕاستيدا ده‌كارێ پشتيوانیى سياسه‌تگه‌ڵێك بكا كه به‌شداريپێكردنى ديموكراتيكانه به‌فره‌تر بكا به جۆرێ كه گرووپه په‌راوێزخراوه‌كانى جارانيش بگرێته‌وه، وه‌ك له نموونه و شه‌پۆڵى ئه‌م دواييیه‌ى پۆپۆليزمى چه‌پڕه‌و له ئه‌مريكاى لاتيندا ده‌بينرێ. به پشتبه‌ستن و سووربوون له‌سه‌ر ئه‌م ئه‌رگيومێنته ناخويا و ناڕوونانه، تا هاتووه زانا و لێكۆڵه‌ران سه‌رنجى ئه‌و پرسه‌يان داوه كه داخوا ده‌بێ پۆپۆليزم وه‌ك هه‌ڕه‌شه‌يه‌ك بۆ سه‌ر ديموكراسى چاوى لێ بكرێ يان وه‌كوو بزاوێكى ڕاستكه‌ره‌وه و هێنانه‌وه‌سه‌رڕێى ديموكراسى. [76 ] ئه‌م پرسه له ڕوانگه‌ى تيۆریى ديموكراتى و لێكۆڵينه‌وه‌ى ئه‌زموونييه‌وه خراوه‌ته به‌ر باس و لێكدانه‌وه كه داخوا سياسه‌تى پۆپۆليستى چ كاريگه‌رييه‌كى له‌سه‌ر جۆر و چلۆنايه‌تیى ديموكراسى هه‌بووه؟\nله نوخته‌نيگا و تێڕوانينى تيۆريى سياسييه‌وه، ئۆربيناتى (Urbinati)  جه‌خت له‌وه ده‌كاته‌وه كه پۆپۆليزم ستراتيژیيه‌كه بۆ هاوسه‌نگكردنه‌وه‌ى دابه‌شكردنى ده‌سه‌ڵاتى سياسى له نێوان گرووپه كۆمه‌ڵايه‌تييه‌كانى ئارا و ئه‌و گرووپانه‌ى له بارى سه‌رهه‌ڵدان و هاتنه‌مه‌يداندان. ئه‌و خانمه پێی وايه كه گرژيى نێوان ديموكراسيى ليبراڵ و پۆپۆليزم له‌و شێوازانه سه‌ر هه‌ڵده‌دا كه ئايديۆلۆژيیه‌كان چۆن له پێوه‌ندييه‌كانى نێوان داموده‌زگه نوێنه‌رايه‌تييه‌كان و "خواست و ويستى گه‌ل" ده‌گه‌ن. هه‌ر ئه‌و خانمه، پێ له‌سه‌ر ئه‌وه‌یش داده‌گرێ كه به لاى پۆپۆليسته‌كانه‌وه، ئه‌ركى سه‌ره‌كيى داموده‌زگه سياسييه‌كان بريتى نييه له خزمه‌تكردن وه‌كوو سيسته‌مگه‌لێكى and balances checks، يان وه‌كوو پارێزه‌رێكى مافه مه‌ده‌نييه‌كان، به‌ڵكه ئه‌و داموده‌زگه سياسييانه، ئامرازگه‌لێكى به‌كارن بۆ ده‌ربڕين و ته‌رجه‌مه‌كردنى خواست و ويستى زۆرينه بۆ بڕيارگه‌لى سياسى.\nكنۆڤن (Canovan)يش ته‌كه‌ز له‌سه‌ر گرژييه ڕه‌گداكوتاوه‌كانى ناو هه‌ناوى ديزاينى بنياديى ديموكراسيدا ده‌كاته‌وه: ديموكراسى وه‌كوو ئايديۆلۆژی و پراكتيكێكى به‌شداريى ميللى، لێ له هه‌مان كاتدا پێويستى به سيسته‌مێكى ئاڵۆزى بڕياردان هه‌يه كه زۆرتر ناخويايه؛ له سۆنگه‌ى ئه‌مه‌وه ئه‌كته‌ره پۆپۆليسته‌كان شك و گومان و ناڕه‌زايیيه‌كى قووڵيان له به‌رانبه‌ر داموه‌ده‌زگه نوێنه‌رايه‌تييه‌كاندا هه‌يه. له ئه‌نجامدا ئايديۆلۆژيى پۆپۆليستى، ده‌يه‌وێ ڕه‌وش و بارى كاروباره‌كان چا بكاته‌وه، "به‌و بيانووه‌ى كه شه‌رعيیه‌ت له‌سه‌ر بنه‌ماى ئايديۆلۆژيى ديموكراتيى سه‌روه‌ريى ميللى و حوكمى زۆرينه ڕاده‌وه‌ستێ"- ئه‌مه‌یش گه‌ڕانه‌وه‌يه‌كه بۆ ديموكراسيى "ڕاسته‌قينه" كه له لايه‌ن خه‌ڵكه‌وه پێشه‌نگايه‌تى بكرێ، نه‌ك له ڕێگه‌ى ده‌سته‌بژێره پرۆفيشناڵه سياسييه‌كانه‌وه.  له كاتێكدا كنۆڤن پۆپۆليزمى پێ سايه و سێبه‌رێكى ديموكراسييه، ئارديتى (Arditi) پێی وايه پۆپۆليزم "تارمايیى ديموكراسييه": "تارماييیه‌ك هه‌م له گه‌ڕان و سووڕاندايه  وه‌كوو گه‌ڕانه‌وه‌ى باوكى هاملێت و، هه‌م شتێكى وه‌سايه كه بتوانێ ڕاومان بنێ وه‌كوو تارماييیه‌كه‌ى كۆمۆنيزم."\nئارديتى (Arditi) قامك بۆ ئه‌وه ڕاده‌كێشێ كه ده‌كرێ سه‌يرى پۆپۆليزم وه‌ك "ميوانێكى بێسه‌روبه‌رى شێو" بكرێ، ميوانێ مه‌ست ببێ و پرسيارى نابه‌جێ بكا؛ ده‌كرێ ئاماژه بۆ گرفت و ئاريشه‌گه‌لێكى شاراوه‌ى گرنگ بكا  . ئه‌م ميتافۆره ڕه‌نگاوڕه‌نگه، به‌جوانى ده‌ست له‌سه‌ر دواليزمى نێوان سياسه‌تى پۆپۆليستى و ديموكراسى داده‌نێ: پۆپۆليزم به‌ره‌نگارى ماناى گشتيى پراكتيكى ديموكراتيى ليبراڵ ده‌بێته‌وه و له‌وانه‌يه شونه‌وارى به‌د و ناحه‌زى بۆ سه‌ر ديموكراسيى ليبراڵ هه‌بێ، له هه‌مان كاتدا پۆپۆليزم له‌وانه‌يه خزمه‌ت به دياريكردنى ئه‌و گرفته سياسييانه بكا كه فرامۆش كراون و ده‌نگێكى ڕه‌وا بۆ گرووپه په‌راوێزخراوه‌كان په‌يدا بكات.\nتواناى سياسه‌تى پۆپۆليستى بۆ باشتركردنى كوالێتيى ديموكراسى له شيكردنه‌وه‌كه‌ى پۆستيل  (Postel)  بۆ حزبى پۆپۆليستى ئه‌مريكى قسه‌ى لێ كراوه. پۆستيل شرۆڤه‌ى هه‌ڵكشانى حزبى پۆپۆليستى ئه‌مريكى ده‌كا وه‌ك وه‌ڵامدانه‌وه‌يه‌كى بێبازاڕ [بێهه‌ڕمێن، بێبره‌وى]ى ئابوورى له كۆتايیى سه‌ده‌ى نۆزده‌یه‌مدا و داهێنانه ته‌كنه‌لۆژييه‌كان له بوارى گواستنه‌وه، به‌رهه‌مهێنانى پيشه‌سازى، كۆميونيكێشن و بازرگانيى جيهانيدا. بزووتنه‌وه‌ى پۆپۆليستى بريتى بووه له هاوپه‌يمانێتييه‌كى وه‌رزێر، پاڵه و چالاكوانه‌كانى چينى ناوه‌ڕاست، كه پێكه‌وه كاريان بۆ به‌ره‌نگاربوونه‌وه‌ى واقعه دژواره ئابوورى و سياسييه‌كانى سه‌رده‌مى خۆيان ده‌كرد. به‌پێچه‌وانه‌ى هه‌ندێ لێكدانه‌وه، پۆستيل سه‌يرى سه‌رهه‌ڵدانه‌وه‌ى پۆپۆليستى ده‌كا، نه وه‌كوو ئۆپۆزيسيۆنێكى كۆنه‌په‌رستانه، يان وه‌كوو ڕه‌تكردنه‌وه‌يه‌مى ديموكراسى، به‌ڵكه وه‌كوو ململانه‌يه‌ك له پێناو چاكسازيى ئابوورى له ڕێگه‌ى به‌شداريبوونێكى زۆرترى ديموكراتييانه‌وه. له ڕاستيدا، پۆستيل پيله‌كه ده‌كا كه حزبى پۆپۆليستى ئه‌مريكى به مليۆنان هاووڵاتیى په‌راوێخراوى به شێوه‌يه‌كى ديموكراتييانه‌ى موكم ساز دا، وێڕاى كه ئايديۆلۆژيى ئه‌و حزبه، بوارێكى كه‌مى بۆ مافه‌كانى كه‌مينه هێشتبووه‌وه.\nله كاتێكدا هه‌ڵوێستى پۆپۆليزم له‌باره‌ى پێوه‌ندييه‌كانى نێوان زۆرينه- كه‌مينه ناخويايه به لاى پۆستيله‌وه، لێ له تۆژينه‌وه‌كانى كالتواسه‌ر (2013) و كالتواسه‌ر و مود (2012)دا زۆر ته‌كه‌ز له‌سه‌ر ئه‌و پێوه‌ندييانه كراوه‌ته‌وه. به لاى ئه‌و دوو لێكۆڵه‌ره‌وه، پۆپۆليزم ديارده‌ده‌يه‌كه له ڕووى بنه‌ڕه‌تييه‌وه له‌گه‌ڵ شێوه و ناوه‌ڕۆكه جياجياكانى ديموكراسيدا، ناته‌با و ناكۆكه. كالتواسه‌ر (2013) له‌سه‌ر بنه‌ماى تيۆريى polyarchy * ڕۆبرت دال، لێكۆڵينه‌وه‌ى پێوه‌ندييه‌كانى نێوان پۆپۆليزم و دوو ئالينگاريى سه‌ره‌كى له تيۆريى ديموكراتيدا بنيات ده‌نێ: پێناسه‌كردنى گه‌ل و سنووره‌كانى خۆحوكمكردن (خۆبه‌ڕێوه‌بردن). سياسه‌ته پۆپۆليسته‌كان له ده‌ورى ئه‌م دوو ته‌نگژه سه‌ره‌كييه ديموكراتييه ده‌سووڕێنه‌وه؛ له‌گه‌ڵ ئه‌وه‌یشدا، ئه‌و ڕێگه و شێوازانه‌ى كه سه‌ركرده پۆپۆليسته‌كان وه‌ڵامى ئه‌م پرسيارانه‌ى پێ ده‌ده‌نه‌وه، به‌گوێره‌ى پێڤاژۆ و هه‌لومه‌رجه‌كان ده‌گۆڕێن. له كاتێكدا پۆپۆليسته‌كانى ئه‌وروپا جه‌خت له‌سه‌ر ڕه‌هه‌ندى ئيتنيى گه‌ل ده‌كه‌نه‌وه، ئه‌وا پۆپۆليسته‌كانى ئه‌مريكا (به‌تايبه‌تى حزبىTea ) ته‌كه‌ز له‌سه‌ر كۆچبه‌رى و داخوازييه دژه- داموده‌زگه‌كان ده‌كه‌ن؛ هه‌رچى پۆپۆليسته‌كانى ئه‌مريكاى لاتينن، هه‌وڵ ده‌ده‌ن پێكهاته جياجيا ئيتنى و كۆمه‌ڵايه‌تى- ئابوورييه‌كان وشيار بكه‌نه‌وه.\nكاردانه‌وه پۆپۆليستييه‌كان بۆ پرسى خۆكۆنترۆڵكردن، ديسان جياواز و ده‌گۆڕێن: له ئه‌وروپا، يه‌كێتيى ئه‌وروپى وه‌كوو هه‌ڕه‌شه‌يه‌ك بۆ سه‌ر سه‌روه‌ريى گه‌ل ده‌بينرێ كه خۆى له داموده‌زگه نه‌ته‌وه‌ييیه‌كاندا ده‌بينێته‌وه؛ له ئه‌مريكاى لاتيندا پۆپۆليسته‌كان پێيان وايه ده‌ستووره كۆنه‌كان به ده‌ردى پێداويستييه‌كانى گه‌ل ناخۆن؛ له ويلايه‌ته يه‌كگرتووه‌كانى ئه‌مريكایشدا پۆپۆليسته‌كان به شێوه‌يه‌كى نموونه‌يى سه‌يرى ده‌ستوور (واته به‌گوێره‌ى لێكدانه‌وه‌ى خۆيان بۆ ده‌ستوور) ده‌كه‌ن و پێيان وايه حكوومه‌ت مافه ده‌ستوورييه‌كانى ئه‌وان پێشێل ده‌كا. له‌م پێداچوونه‌وه هه‌مه‌گيره به پۆپۆليزمى سێ كيشوه‌رى لێكجيادا (ئه‌وروپا، ئه‌مريكاى لاتين، ئه‌مريكاى باكوور)، به قسه‌ى كالتواسه‌ر، سياسه‌تى پۆپۆليستى، خۆى له خۆيدا ئه‌نتى-ديموكراتى نييه؛ به‌ڵكه سياسه‌ته پۆپۆليستییه‌كان وه‌ڵامگه‌لێكى جياوازى ئه‌و گرژييه به‌رده‌وامانه ده‌ده‌نه‌وه كه له‌مێژه جێگه‌ى خۆيان له‌ناو تيۆرييه سياسييه‌كاندا كردووه‌ته‌وه.\nڕوانگه‌يه‌كى زۆر نزيك و هاوشێوه‌ى ئه‌وه له به‌رگه كتێبێكى كالتواسه‌ر و مود (2012) خراوه‌ته ڕوو، كه ته‌كه‌ز ده‌كاته سه‌ر پێوه‌ندييه‌كانى نێوان پۆپۆليزم و ديموكراسى. به‌پێچه‌وانه‌ى ڕاوبۆچوونى باو، ئه‌و دوو نووسه‌ره، پێيان وايه پۆپۆليزم له ڕاستيدا به شێوه‌يه‌كى پۆزه‌تيف به ديموكراسى گرێدراوه، چونكه پۆپۆليزم ته‌كه‌ز ده‌كاته سه‌ر نوێنه‌رايه‌تيكردن و به‌رجه‌سته‌كردنى خواست و ويسته‌كانى گه‌ل. ئه‌و دوو دانه‌ره، نوێنه‌رايه‌تيكردن و سازدانى گرووپه په‌راوێزخراوه‌كان، بنياتنان و پێكهێنانى هاوپه‌يمانێتیى سياسيى سه‌رووى چينه‌كان و جه‌ختكردنه‌وه له‌سه‌ر به‌رپرسيارێتيى ديموكراتى، ده‌خه‌نه ناو ليستى كاريگه‌رييه پۆزه‌تيڤه‌كانى پۆپۆليزمه‌وه. هه‌رچى پێوه‌نديى نێوان پۆپۆليزم و ديموكراسيى ليبراڵه، به سروشت پێوه‌ندييه‌كى ناته‌بايه، چونكه پۆپۆليزم حوكمڕانيى زۆرينه ده‌خاته سه‌رووى به‌ها و ئايدياڵه ديموكراتييه ليبراڵه‌كانه‌وه، وه‌كوو "چێك و به‌لانسه‌كان"ى نێوان داموده‌زگه ده‌ستوورييه‌كان، ڕاوێژ و مافه‌كانى كه‌مينه . وه‌ك ئه‌نجامێك، بانگه‌وازه سه‌ركه‌وتووه پۆپۆليسته‌كان، مه‌ترسييان بۆ سه‌ر ناجێگيريى داموده‌زگه ديموكراتيكه‌كان هه‌يه و، به‌ره‌نگاریى جياكردنه‌وه‌ى ده‌سه‌ڵاته‌كان ده‌كه‌ن و، متمانه به ده‌سته نا هه‌ڵبژێردراوه‌كانى حكوومه‌ت له‌ق ده‌كه‌ن، له‌وما، كالتواسه‌ر و مود  ئاماژه بۆ ئه‌وه ده‌كه‌ن كه پۆپۆليزم "ده‌كرێ هه‌م هه‌ڕه‌شه‌يه‌ك بێ بۆ سه‌ر ديموكراسى و هه‌م ڕاستكه‌ره‌وه‌يه‌ك"؛ ئه‌وه‌یش ده‌وه‌ستێته سه‌ر دوو فاكته‌رى پێڤاژۆيى: پله‌ى پته‌وى و ڕه‌گداكوتاویى سيسته‌مى ديموكراتى  و، دووه‌ميان داخوا پۆپۆليسته‌كان له به‌ره‌ى ئۆپۆزيسيۆندان يان له‌ناو حكوومه‌تدان. له ديموكراسێتييه پته‌و و ڕه‌گداكوتاوه‌كاندا، ئه‌گه‌ر پۆپۆليزم له به‌ره‌ى ئۆپۆزيسيۆندا بێ، ڕه‌چاوى شوێنه‌وارى بچووكى پۆزه‌تيڤ له‌سه‌ر كو‌الێتيى ديموكراسى ده‌كرێ، له كاتێكدا پۆپۆليزم ئه‌گه‌ر له‌ناو حكوومه‌تدا بێ، شوێنه‌وارێكى ميانڕۆى له‌سه‌ر ديموكراسى ده‌بێ، جا چ به نێگه‌تيڤ بێ يان به پۆزه‌تيڤ. له لايه‌كى ديكه‌وه، له ديموكراسێتييه خۆنه‌گرتووه‌كاندا، ئه‌گه‌ر پۆپۆليزم له حكوومه‌تدا بێ، چاوه‌ڕوان ده‌كرێ كاريگه‌ريى زۆر نێگه‌تيڤى بۆ سه‌ر ديموكراسى هه‌بێ، له كاتێكدا ئه‌گه‌ر له به‌ره‌ى ئۆپۆزيسيۆندا بێ، ده‌كرێ وه‌كوو ڕاستكه‌ره‌وه‌يه‌كى ديموكراسى خزمه‌ت بكا.\nله‌ڤيستكى و لۆكستۆن  له ڕووى ئه‌و تێڕوانينه زۆر گه‌شبينه ده‌وه‌ستنه‌وه، كه گوايا پۆپۆليزم كاريگه‌ريى له‌سه‌ر ديموكراتيزه‌كردن هه‌يه. ئه‌وانه ده‌ڵێن له كاتێكدا له‌گينه پۆپۆليزم كاريگه‌ريى پۆزه‌تيڤى له ديموكراسێتييه ليبراڵه‌كاندا هه‌بێ، لێ له ديموكراسێتييه ناخۆگرتووه‌كانى ئه‌مريكاى لاتيندا خزمه‌ت به په‌ره‌سه‌ندنى زێترى داموده‌زگه ديموكراتييه‌كان ده‌كا- هه‌روا ياريده‌ى به‌شداريى زێترى سياسيیش ده‌دا. چه‌ندين هۆكار بۆ ئه‌م ئه‌نجامه ناخويا و لێڵه هه‌ن: يه‌كه‌ميان، عاده‌ته‌ن پۆپۆليسته‌كان خه‌ڵكێكن له ده‌ره‌وه‌ى داموده‌زگه نوێنه‌رايه‌تييه‌كانى ديموكراسیدان، له‌وما قه‌ده‌رى ئه‌و ده‌زگه‌يانه نازانن؛ دووه‌ميان، پۆپۆليسته‌كان باوه‌ڕيان وايه كه ئه‌وان گه‌ل ڕێگه‌ى پێ داون شه‌ڕى دامه‌زراوه‌ى سياسيى وڵات بكه‌ن، ديماهييه‌كه‌ى، سه‌ركرده پۆپۆليسته‌كان زۆر جاران به‌رهه‌ڵستى په‌رله‌مان، بيرۆكراسى و دادگه‌ى باڵا ده‌كه‌ن و له‌وما پاڵنه‌ر و ئه‌نگێزه‌يه‌كى به‌هێزيان هه‌يه بۆ لاوازكردن و نابوودكردنى ئه‌م دامه‌زراوانه و له ئه‌نجامدا لۆكستۆن و ليڤسكى (2012) ئاماژه بۆ ئه‌وه ده‌كه‌ن كه سه‌ركرده پۆپۆليسته‌كان له ديموكراسێتييه ناخۆگرتووه‌كاندا له‌وانه‌يه له ڕێگه‌گه‌لێكى گرنگدا به‌شدارى له بێهێزكردنى داموده‌زگه ديموكراتيكه‌كاندا بكه‌ن و له هه‌ندێ باردا ته‌نانه‌ت بچنه ناو ده‌سه‌ڵاتڕانييه‌كى ملهوڕى ڕقابه‌رايه‌تيشه‌وه [85 ].\n74- Mudde, Cas and Cristóbal Rovira Kaltwasser (eds.). 2012. Populism in Europe and the Americas. Cambridge: Cambridge University Press, p.16.\n75- Bartolini, Stefano. ‘Political Parties, Ideology and Populism in the Post-Crisis Europe’. Poros Conference 7-10 July 2011.\n76- Mudde, Cas and Cristóbal Rovira Kaltwasser (eds.). 2012. Populism in Europe and the Americas. Cambridge: Cambridge University Press. See also Subramanian, Narendra. 2007. ‘Populism in India’, SAIS Review, Vol. 27(1), pp. 81–91.\nSubramanian, Narendra. 1999. Ethnicity and Populist Mobilization: Political Parties, Citizens and Democracy in South India. Oxford: Oxford University Press.\n77- Urbinati, Nadia. 1998. ‘Democracy and Populism’. Constellations, Vol. 5(1), pp. 110–124.\n78- Canovan, Margaret. 2002. ‘Taking Politics to the People: Populism as the Ideology of Democracy’, in: Meny, Yves and Yves Surel (eds.), Democracies and the Populist Challenge. New York: Palgrave, pp. 25-44, p.28.\n79- Moffitt, Benjamin. 2010 ‘Guess Who’s Coming to Dinner? Populism as the Awkward Dinner Guest of Democracy’, Connected Globe, Conflicting Worlds: Australian Political Studies Association Conference, University of Melbourne.\n80- Postel, Charles. 2007. The Populist Vision. Oxford: Oxford University Press.\nPoly واته زۆر يان فره، archy حوكمڕانى؛ به‌و مانايه ده‌بێته حوكمڕانيى زۆرينه، وه‌ك چۆن ئۆليگارشى ده‌بێته حوكمڕانيى كه‌مينه.\n81- Pappas, Takis S. 2013. ‘Populist Democracies: Post – Authoritarian Greece and Post-Communist Hungary’, Opposition and Government.\n82- Mudde, Cas and Cristóbal Rovira Kaltwasser (eds.). 2012. Populism in Europe and the Americas. Cambridge: Cambridge University Press, p. 16.\n83- A consolidated democracy is defined as “a political regime in which free and fair elections are institutionalized as the mechanism whereby access to political power is determined” (p. 22).\n84- Levitsky, Steven and James Loxton. 2012. Populism and competitive authoritarianism: the case of Fujimori’s Peru. In: Mudde, Cas and Cristóbal Rovira Kaltwasser (eds.). Populism in Europe and the Americas. Cambridge: Cambridge University Press. Levitsky, Steven and James Loxton. 2013. ‘Populism and competitive authoritarianism in the Andes’, Democratization, Vol. 20 (1), pp. 107-136(30)\n85- Levitsky, Steven and Lucan A. Way. 2010. Competitive Authoritarianism: Hybrid Regimes After the Cold War. Cambridge: Cambridge University Press.\n« پۆپۆليزم وه‌كوو ستراتيژييه‌كى سياسى- بەشی سێیەم هه‌مه‌جۆريى پۆپۆليزم: سياسه‌تگه‌لى پۆپۆليستى له‌بان بانگه‌وازه ئايديۆلۆژيیه‌كانه‌وه – بەشی ٥ و ٦ (کۆتایی) »


هه‌ركه‌سێك موبایل له‌كاتی شوفێری به‌كاربێنێ به 100 هه‌زار دینار سزا ده‌درێت\n5/9/2019 - 09:29\nبۆ نه‌به‌ستانی پشتێنه‌ی سه‌لامه‌تیش 50 هه‌زار دیناری لێوه‌رده‌گیرێت\nبڕیاره‌كه له‌سه‌ره‌تاكانی مانگی داهاتوو كاری پێده‌كرێت..\nبه‌رێوه‌به‌رایه‌تی گشتی پۆلیسی هاتوچۆی به‌غدا رایده‌گه‌ێنێ، هه‌ركه‌سێك سه‌رپێچی له‌یاساكانی هاتوچۆكردو پێبژاردنه‌كان له‌ماوه‌ی 72 كاتژمێر بدات،ئه‌وا به نیوه بۆی هه‌ژمار ده‌كرێت و بڕیاره‌كه‌ش له 6ی مانگی 10-2019 كاری پێ ده‌كرێت.\nلیوا زوهیر عه‌باده، به‌رێوه‌به‌ری فه‌رمانگه‌ی هاتوچۆی گشتی له میانه‌ی به‌رنامه‌یه‌كدا له كه‌ناڵی دیجله رایگه‌یاند: هه‌ركه‌سێك موبایل له‌كاتی شوفێری به‌كاربێنێ 100 هه‌زاردینار پێبژاردن ده‌كرێت، هه‌ركه‌سێكیش پشتێنه‌ی سه‌لامه‌تی نه‌به‌ستێت به 50 هه‌زار دینار سزا ده‌درێت.\nهه‌روه‌ها گوتی: هه‌ركه‌سێك راسته‌وخۆ پاره بدات پۆلیسی هاتوچۆ، به به‌رتیل حیساب ده‌كرێت ، هه‌ركه‌سێكیش سه‌رپێچی له‌یاساكانی هاتوچۆكرد، پێبژاردنه‌كان له‌ماوه‌ی 72 كاتژمێر بدات ، ئه‌وا بڕی پاره‌كه به نیوه بۆی هه‌ژمار ده‌كرێت و بڕیاره‌كه‌ش له 6ی مانگی 10-2019كاری پێ ده‌كرێت.\nله ئێران ژماره‌ی ئه‌و كه‌سانه‌ی كه به‌هۆی كۆرۆناوه گیانیان له‌ده‌ستداوه گه‌یشته 19كه‌س\nبۆ رێگریگرتن له بڵاوبوونه‌وه‌ی كۆرۆنا داوا ده‌كرێت دراوی عێراق ته‌عقیم بكرێت\nسوپای عێراق كوژرانی 39 چه‌كداری داعشی راگه‌یاند\nبه‌هۆی ڤایرۆسی كۆرۆناوه رێگا به هاووڵاتیانی حه‌وت وڵات نادرێت بێنه نێو عێراقه‌وه


ANF | هه‌په‌گه یادی ٢ گه‌ریلای كرده‌وه كه له ئامه‌د شه‌هید بوون\nهه‌په‌گه یادی ٢ گه‌ریلای كرده‌وه كه له ئامه‌د شه‌هید بوون\nهه‌په‌گه ناسنامه‌ی ٢ گه‌ریلای ڕایگه‌یاند كه ڕێكه‌وتی ٣ی حوزه‌یران\_١٣ی جۆزه‌ردان له ئامه‌د شه‌هید بوون.\nسێشه‌ممه, 11 Jun 2019, 21:09\nناوه‌ندی ڕاگه‌یاندنی هێزه‌كانی پاراستنی گه‌ل (هه‌په‌گه) ڕاگه‌یه‌نراوێكی بڵاوكرده‌وه و ناسنامه‌ی ٢ گه‌ریلای ڕاگه‌یاند كه له شه‌ڕی دژبه هێزه‌كانی ده‌وڵه‌تی توركی داگیركه‌ر له ئامه‌د شه‌هید بوون.\nڕێكه‌وتی ٢ی حوزه‌یران\_١٢ی جۆزه‌ردان سوپای ده‌وڵه‌تی توركی داگیركه‌ر له ناوچه‌ی شه‌هید سه‌رخوه‌بوونی ئامه‌د ده‌ستی به ئۆپه‌راسیۆن كرد. له‌م ئۆپه‌راسیۆنه‌دا كه به پشتیوانی ته‌كنیكی ئاسمانی به‌ڕێوه‌چوو، ده‌وروبه‌ری كاتژمێر ٥ی ڕێكه‌وتی ٣ی حوزه‌یران\_١٣ی جۆزه‌ردان به كۆپته‌ری جه‌نگی به‌چڕی ده‌وروبه‌ری گوندی مه‌دره‌سه بۆمباران كرا.\nدوای بۆمبارانه‌كه، داگیركه‌ران به كۆپته‌ری سكۆرسكی سه‌ربازیان له ناوچه‌كه دابه‌زاند. له‌نێوان هێزه‌كانی ئێمه و ئه‌واندا شه‌ڕ هاته ئاراوه. سوپای ده‌وڵه‌تی توركی داگیركه‌ر كه نه‌یتوانی له وشكانییه‌وه هێرش بكاته سه‌ر هێزه‌كانمان، به فڕۆكه‌ی جه‌نگی بۆمبارانی ناوچه‌كه‌ی كرد. له شه‌ڕدا هاوڕێیانمان زنار و ڕزگار كه گورزی قورسیان له دوژمن دا و هه‌تا دوایین فیشه‌ك شه‌ڕیان كرد، شه‌هید بوون.\nناسناو: ڕزگار تۆلهلدان\nناو و پاشناو: فه‌لات كۆجاكایا\nناوی دایك و باوك: ئه‌مینه - نه‌جمه‌دین\nكات و شوێنی شه‌هیدبوون: ٣ی حوزه‌یرانی ٢٠١٩\_١٣ی جۆزه‌ردان - ئامه‌د\nناسناو: زنار ئاكرۆ\nناو و پاشناو: یوسوف كایران\nناوی دایك و باوك: مه‌لیحه - وه‌هاب\nهاوڕێمان ڕزگار تۆلهلدان ساڵی ٢٠١٠ هاتووه‌ته نێو ڕیزه‌كانی گه‌ریلا. هاوڕێ ڕزگار كه له دژی سیاسه‌تی تواندنه‌وه (ئاسیمیلاسیۆن) و داگیركاریی ده‌وڵه‌تی فاشیستی تورك له‌سه‌ر گه‌ل، گه‌نجان و ژنان هاته نێو ڕیزه‌كانی گه‌ریلا، له ماوه‌یه‌كی كورتدا له‌گه‌ڵ هه‌لومه‌رجی چیا ڕاهاتووه و بووه‌ته گه‌ریلایه‌كی به‌كرده‌وه. هاوڕێ ڕزگار كه له‌نێو هاوڕییاندا به ڕووكه‌نی و دڵپاكی ده‌ناسرایه‌وه، له هه‌موو ئه‌و شوێنانه‌ی بۆی چووه بووه‌ته نموونه. له هیچ هه‌لومه‌رجێكدا له دۆزی ئازادیی گه‌ل نه‌هاتووه‌ته خواره‌وه. له دژی ئۆپه‌راسیۆنه‌كانی ده‌وڵه‌تی فاشیستی تورك له ئامه‌د قاره‌مانانه شه‌ڕی كرد و چووه ڕیزی كاروانی شه‌هیدان.\nهاوڕێمان زنار ئاكۆ ساڵی ٢٠١١ له دژی زه‌خته‌كانی ده‌وڵه‌تی توركی فاشیست له‌سه‌ر گه‌لی كوردستان، هاته نێو تێكۆشانی ئازادی. هه‌ڤاڵ زنار كه له چیاكانی كوردستان دژی داگیركاری تێكۆشاوه، به‌و په‌روه‌رده‌یه‌ی وه‌ری گرتووه بووه به گه‌ریلایه‌كی زیره‌ك. هاوڕێمان زنار كه له دژی دوژمن به فه‌لسه‌فه‌ی ئازادی خۆی تێر و پڕ كردووه، هه‌موو ئه‌رك و به‌رپرسایه‌تییه‌كانی به‌بێ كه‌موكورتی جێبه‌جێ كردووه. له تێكۆشانی دژبه دوژمن هه‌رگیز سازشی نه‌كردووه و له دژی ئۆپه‌راسیۆنه‌كانی دوژمن له هه‌موو ده‌ڤه‌رێك قاره‌مانانه شه‌ڕی كردووه. له هه‌رێمی ئامه‌د ئه‌ركی گرنگی جێبه‌جێ كردووه. به ڕه‌جده‌ری و فیداكاریه‌كه‌ی جێی خۆی له‌نێو هه‌ڤاڵانیدا كردووه‌ته‌وه. تا ساتی شه‌هیدبوون له هه‌ڵوێستی شۆڕشگێڕی نه‌هاتووه‌ته خواره‌وه. تا دوایین فیشه‌ك له دژی دوژمن شه‌ڕی كردووه و چووه‌ته ڕیزی كاروانی شه‌هیدان.\nسه‌ره‌خۆشیی خۆمان ئاراسته‌ی خانه‌واده‌ی هاوڕێیانی شه‌هید زنار و ڕزگار و گه‌لی وه‌ڵاتپارێزی كوردستان ده‌كه‌ین. ئێمه ده‌ڵێین، هه‌تا تێكۆشانه‌كه‌مان به سه‌ركه‌وتن ده‌گه‌یه‌نین، له دژی داگیركه‌ران شه‌ڕ ده‌كه‌ین.\nلە جزیر منداڵێکی تر کە سەیارەیەکی بارهەڵگر لێیدابوو، گیانی لەدەستدا


وتووێژ:مانیسا - ویکیپیدیا، ئینسایکڵۆپیدیای ئازاد\nمن ئێستا دەستکاری 1 بەستەری دەرەکیم کرد لەسەر مانیسا. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20110430155046/http://dmi.gov.tr/veridegerlendirme/il-ve-ilceler-istatistik.aspx?m=MANISA زیاد کرا بۆ http://www.dmi.gov.tr/veridegerlendirme/il-ve-ilceler-istatistik.aspx?m=MANISA\nکاتێکی شاد!—InternetArchiveBot (سکاڵاکردنی کێشە) ٢٢:٣٤، ٢ی ئەیلوولی ٢٠١٧ (UTC)\nئەرشیڤێکی نوێ https://web.archive.org/web/20080916094214/http://www.atlantis-manisa.com/ زیاد کرا بۆ http://www.atlantis-manisa.com/\nکاتێکی شاد!—InternetArchiveBot (سکاڵاکردنی کێشە) ٢٢:٤٧، ٥ی ئەیلوولی ٢٠١٧ (UTC)\nمن ئێستا دەستکاری 1 بەستەری دەرەکیی مانیسام کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20081211093103/http://www.mesirfestivali.com/ بۆ http://www.mesirfestivali.com/ زیاد کرا\nکاتێکی شاد!—InternetArchiveBot (سکاڵاکردنی کێشە) ٠٣:٢١، ٨ی کانوونی یەکەمی ٢٠١٧ (UTC)\nمن ئێستا دەستکاری ١ بەستەری دەرەکیی مانیسام کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20180919191312/http://www.bayar.edu.tr/ بۆ http://www.bayar.edu.tr/ زیاد کرا\nکاتێکی شاد!—InternetArchiveBot (سکاڵاکردنی کێشە) ٠٩:٠٣، ٣٠ی ئابی ٢٠١٩ (UTC)\nوەرگیراو لە «https://ckb.wikipedia.org/w/index.php?title=وتووێژ:مانیسا&oldid=638878»\nئەم پەڕەیە دواجار لە ٠٩:٠٣ی ٣٠ی ئابی ٢٠١٩ نوێ کراوەتەوە.


وتاری نووسەرێك لە واشنتن پۆست: لە 1972ەوە ئیسرائیل 103 رۆژنامەنوسی كوشتووە Speda Tv\nوتاری نووسەرێك لە واشنتن پۆست: لە 1972ەوە ئیسرائیل 103 رۆژنامەنوسی كوشتووە\nحه‌سه‌ن فه‌یسه‌ل 14/05/2022 - 18:50 بڵاوکراوەتەوە لە جیهانی\nرۆژنامه‌یه‌كی ئه‌مریكی وتارێكى نووسه‌رێكى بڵاوكردوه‌ته‌وه‌و تیایدا هاتوه، له ساڵی 1972ه‌وه تاوه‌كو ئێستا ئیسرائیل 103 رۆژنامه‌نوسی كوشتوه‌و 7 هه‌زاری تری بریندار كردووه.\nبه‌گوێره‌ى سایتى "رادیۆ نه‌وا"، رۆژنامه‌ی واشنتن پۆست وتارێكی رۆژنامه‌نوس "داوود كه‌تاب"ی بڵاوكردووه‌ته‌وه و تێیدا هاتووه، ئیسرائیل مێژوویه‌كی درێژی هه‌یه له مامه‌ڵه‌ی توند له‌گه‌ڵ رۆژنامه‌نوسه فه‌له‌ستینییه‌كاندا.\nباسی له‌وه‌ش كردووه، له ساڵی 1972ه‌وه تاوه‌كو ئێستا هێزه ئه‌منییه‌كانی ئه‌و وڵاته 103 رۆژنامه‌نوسیان كوشتووه و نزیكه‌ی 7 هه‌زاری تریان بریندار كردووه، ئه‌وه‌ش سه‌ره‌ڕای ده‌ستگیر كردن و زیندانیكردنی ژماره‌یه‌كی تر.\nله وتاره‌كه‌دا ئه‌وه‌ش هاتووه، شیرین ئه‌بو عاقله رۆژنامه‌نوسی فه‌له‌ستینی كه له چه‌ند رۆژی رابردوودا له خێوه‌تگه‌ی جنین له‌لایه‌ن ئیسرائیله‌وه كوژرا، به شێوه‌یه‌كی پیشه‌ییانه و پابه‌ندبوونێكی ته‌واو به راستییه‌كانه‌وه هه‌واڵه‌كانی ده‌گواسته‌وه، رۆڵی به‌رده‌وام و رۆژانه‌ی هه‌بوو له گواستنه‌وه‌ی هه‌واڵه‌كانی فه‌له‌ستین، له‌وانه‌ش روماڵ كردنی فراوانی دووه‌م راپه‌ڕینی فه‌له‌ستیینیه‌كان.


كاریگەریەكانی دەرزی كوتانی هەوكردنی جگەری ڤایرۆسی کوردی لایف ستایل وەرزش سەرەکی\nلەم كاتانەدا داوای لێبوردن لە منداڵەكەت بكە ئەژین ئازاد وێنەیەكی جیاوازی خۆی و شارای بڵاوكردەوە جگەرە كێشان توشی ئەم نەخۆشیانەت دەكات كاریگەریەكانی دەرزی كوتانی هەوكردنی جگەری ڤایرۆسی وێستگە ستایل-\nلەبارەی ئەوەی كە ئایا جۆرەكانی ڤایرۆسی ( هەوكردنی جگەر ) كە بریتین لە جۆرەكانی (A,B,C) كامیان كوشندەو مەترسیدارترن.\nدكتۆر ئاراس لەتیف پسپۆری ووردی نەخۆشییەكانی هەرس و جگەر بۆ سایتی بەڕێوبەرایەتی گشتی تەندروستی سلێمانی"dohsuli" دەڵێت:" ڤایرۆسی جۆری (ئەی) بەزۆری لە منداڵدا دەبێت و زۆرجار نەخۆشەكە سەلامەت دەبێت و ماوەیەكی كەمیش دەخایەنێت و هەندێكجار بەبێ وەرگرتنی دەرمان چاك دەبێتەوە، بەڵام ڕویداوە كە ئەم جۆرەش كەوا پێشبینی دەكرێت كە جۆرێكی باش بێت و مەترسی كەم بێت هەندێك جار هەوكردنێكی بەهێز دروست دەكات كە ئەبێتە هۆی لەكاركەوتنی جگەرو مردن بەهۆیەوە ڕویداوە.\nبەڵام جۆری (بی و سی) ئەم دوو جۆرە زیاتر مەترسیدارترن، لەبەرئەوەی دەبنەهۆی نەخۆشی درێژخایەن ئەگەر بێت و زوو دەستنیشان نەكرێت ئەوا لەخوێنی نەخۆشەكەدا دەمێنێتەوەو ئەبێتەهۆی لەكاركەوتنی جگەر، حگەریش یەكێكە لەو ئۆرگانانەی لەش كەپێویستە بۆ ژیانكردن، كاتێك كە جگەر پەكی بكەوێت و نەتوانێت كارەكانی خۆی ئەنجام بدات مەترسی لەسەر ژیانی كەسی نەخۆش دروست دەكات، ئەو كات دەبێـت چاندنی جگەر بۆ نەخۆشەكە ئەنجام بدرێت ئەمە لەلایەك، لەلایەكی دی ئەم ڤایرۆسانە ئەگەربێت زوو چارەسەر نەكرێت هەندێك جار ئەبێتە هۆی دروست بوونی شێرپەنجەی جگەر".\nدەربارەی ئەوەی كە لەئێستادا زیاتر هەست بەڕێژەی نەخۆشییەكە دەكرێت وەك لە ساڵانی ڕابردوودا، دكتۆر ئاراس لەتیف ڕونیكردەوە:" خۆی ناتوانین بڵێین ئێستا لەچاو ڕابردوودا نەخۆشییەكانی هەوكردنی جگەر زۆرترە، لەبەر ئەم هۆكارانەی خوارەوە:\nیەكەم: لەڕابردودا شتێكمان نەبووە پێی بوترێت پشكنینی پێش وەخت بۆ نەخۆش، لەبەر ئەوەی ژمارەیەكی زۆر نەخۆش هەڵگری ڤایرۆسەكەش بوون و پێی نەزانراوە، ئێستا زۆر نەخۆش هەیە كە تەمەنیان لەنێوان (60 - 75) ساڵیدایە هەوكردنی جگەری هەیە، یەكێكی دی لەوهۆكارانەی كە لەڕێیەوە دەتوانرێت ئەمڕۆ باشتر ڤایرۆسەكە بدۆزرێتەوەو دەستنیشان بكرێت ئەویش پشكنینی پێش هاوسەرگیرییە كە هەموو پرۆسەیەكی هاوسەرگیری لە دادگا واژووی لەسەر ناكرێت ئەگەر بێت و ئەو پشكنینە ئەنجام نەدەن، هەروەها هیچ جۆرە نەشتەرگەریەك ئەنجام نادرێت بۆ هیچ كەسێك هەتا پێش وەخت پشكنین ئەنجام نەدات و لەگەڵ ئەمانەشدا هیچ خوێنێك وەرناگیرێت لە هیچ كەسێك و ناكرێتە جەستەی هیچ نەخۆشێكەوە هەتا ئەم پشكنینەی بۆ نەكرێت، ئەم پرۆسانە ئەوەمان پیشان دەدات كەخەڵكانێكی زۆر دەكرێت ڕۆژانە لەم ڕێگایانەوە بزانرێت كە هەڵگری ئەو ڤایرۆسانەن یاخود نا".\nلەبارەی جۆری چارەسەركردنەكان و خۆپاراستن لە توشبوون بە نەخۆشییەكانی هەوكردنی جگەر ئەو پزیشكە پسپۆڕە دەشڵێت:" لەجۆری (بی) دا دەتوانین چالاكی ڤایرۆسەكە ڕابگرین ئەویش بەدەرمان و چارەسەر پزیشكی، بەڵام نەخۆشەكە چاك نابێتەوە بەڵام دەتوانرێت ڕێگر بێت لە ڕودانی ماكەكانی ئەم نەخۆشییە وەكو ( بەمۆم بوون، شێرپەنجەی جگەر)، بەڵام لە جۆری (سی )دا خۆشبەختانە ئێستا دەرمانی بۆ دۆزراوەتەوە و بەبەكارهێنانی ئەو دەرمانە نەخۆشەكە چاك دەبێتەوە .\nبۆ خۆپاراستن لەم حاڵەتە پێویستە هاوڵاتیان كوتانی بۆ ئەنجام بدەن، هەركەسێك ئەم كوتانی هەوكردنی ڤایرۆسی جگەر ئەنجام بدات بەڕێژەی (90% - 95%) مەترسی توش بون بە نەخۆشییەكەی لەسەر نامێنێت ".\nئا/ ڕاگەیاندنی تەندروستی سلێمانی ئه‌م بابه‌ته 1029